Eκτη ημέρα καύσωνα στην Ευρώπη: Εννέα νεκροί, πυρκαγιές και θερμοκρασίες-ρεκόρ | Η ΚΑΘΗΜΕΡΙΝΗ\nEκτη ημέρα καύσωνα στην Ευρώπη: Εννέα νεκροί, πυρκαγιές και θερμοκρασίες-ρεκόρ\nΤην Παρασκευή -για πρώτη φορά από τον 19ο αιώνα- η γαλλική μετεωρολογική υπηρεσία κατέγραψε 45,9 βαθμούς Κελσίου στην περιοχή Γκαρντ, παρομοιάζοντας τις θερμοκρασίες με την «Κοιλάδα του Θανάτου» στην Καλιφόρνια. (AP Photo/Kamil Zihnioglu)\n29 Ιουνίου, 2019 29.06.2019 • 19:36\nΜετά τις θερμοκρασίες ρεκόρ όπου καταγράφηκαν χθες, Παρασκευή, στη νότια Γαλλία, με τον υδράργυρο να αγγίζει τους 46 βαθμούς Κελσίου, το πρωτοφανές κύμα καύσωνα κατευθύνεται βόρεια πριν αρχίσει να υποχωρεί από αύριο Κυριακή.\nΤρία ακόμη άτομα έχασαν τη ζωή τους στη Γαλλία, αυξάνοντας τον απολογισμό των νεκρών στους τέσσερις. Ενα άτομο πέθανε χθες στον νομό Βοκλίζ, όπου η θερμοκρασία ξεπέρασε τους 40 βαθμούς Κελσίου, ενώ πέντε άτομα νοσηλεύονται με υπερθερμία -το ένα εξ' αυτών «κινδυνεύει να χάσει τη ζωή του», ανακοίνωσε η νομαρχία.\nΤην Πέμπτη, ένας 80χρονος και ένας 30χρονος εργάτης -οι οποίοι είχαν αισθανθεί έντονη δυσφορία από τον καύσωνα- απεβίωσαν στην πόλη Κερνέ της ανατολικής Γαλλίας, ενώ ένας 33χρονος πέθανε στη δυτική Γαλλία την ώρα που πραγματοποιούσε εργασίες σε στέγη.\nΕννέα άτομα έχουν χάσει τη ζωή τους συνολικά (τέσσερα στη Γαλλία, τρία στην Ιταλία και δύο στην Ισπανία) από το κύμα καύσωνα που «σαρώνει» την Ευρώπη.\nΟι Ευρωπαίοι δροσίζονται από τον καύσωνα στα σιντριβάνια των πόλεων. (EPA/WALTER BIERI)\nΤην Παρασκευή -για πρώτη φορά από τον 19ο αιώνα- η γαλλική μετεωρολογική υπηρεσία κατέγραψε 45,9 βαθμούς Κελσίου στην περιοχή Γκαρντ, παρομοιάζοντας τις θερμοκρασίες με την «Κοιλάδα του Θανάτου» στην Καλιφόρνια.\nΤο κύμα καύσωνα που έρχεται από τη Σαχάρα προκάλεσε περίπου 40 πυρκαγιές, οι οποίες κατέστρεψαν περισσότερα από 6.000 στρέμματα και περίπου δέκα σπίτια στη Γκαρντ, για την κατάσβεση των οποίων κινητοποιούνται 750 πυροσβέστες.\nΣήμερα, ο «κόκκινος» συναγερμός σε τέσσερις περιοχές της νότιας Γαλλίας υποχώρησε και η περιοχή επανήλθε στον «πορτοκαλί» συναγερμό που βρίσκεται σε ισχύ στα τέσσερα πέμπτα της χώρας\nΕννέα άτομα έχουν χάσει τη ζωή τους συνολικά από το κύμα καύσωνα που «σαρώνει» την Ευρώπη. (Reuters)\nΣτην Ισπανία, όπου οι θερμοκρασίες ξεπέρασαν τους 36 βαθμούς Κελσίου στο μεγαλύτερο μέρος της χώρας –σε κάποια και τους 40, οι φλόγες ήταν οι πιο καταστροφικές.\nΦωτιά που εκδηλώθηκε το βράδυ της Παρασκευής κοντά στην πόλη Αλμορόξ, στην κεντρική Ισπανία, κατέστρεψε τουλάχιστον 16.000 στρέμματα. Η πυρκαγιά έφτασε στην περιοχή της Μαδρίτης και σε αυτή του Τολέδο σε απόσταση 60 χλμ., όπου ζητήθηκε η βοήθεια πυροσβεστικών αεροσκαφών Καναντέρ.\nΣτην Καταλονία η μεγάλη πυρκαγιά που ξέσπασε χθες το πρωί τέθηκε τελικά υπό έλεγχο και σήμερα «δείχνει να σταθεροποιείται», σύμφωνα με την περιφερειακή κυβέρνηση, η οποία συνεχίζει να παρακολουθεί με αγωνία τις τελευταίες πυρκαγιές. «Οι καιρικές συνθήκες παραμένουν ακραίες σήμερα και οι επόμενες ώρες θα είναι καθοριστικές», προσθέτει σε ανακοίνωση.\n«Οι καιρικές συνθήκες παραμένουν ακραίες σήμερα και οι επόμενες ώρες θα είναι καθοριστικές», αναφέρει η περιφερειακή κυβέρνηση της Καταλονίας μετά τη μεγάλη πυρκαγιά που ξέσπασε χθες. (EPA/JAUME SERRAT)\nΣτη Βρετανία σημειώθηκαν οι υψηλότερες θερμοκρασίες της χρονιάς, καθώς ξεπέρασαν τους 34 βαθμούς Κελσίου στο Λονδίνο και τη νότια Αγγλία, ενώ φόβο για θερμοκρασία-ρεκόρ 39 βαθμών Κελσίου, εκφράζει η γερμανική μετεωρολογική υπηρεσία. Οι πολύ υψηλές θερμοκρασίες θα αρχίσουν να υποχωρούν από τη Δευτέρα, αλλά η ζέστη θα συνεχιστεί.\nΥψηλές θερμοκρασίες αναμένονται επίσης στην κεντρική και τη βόρεια Ιταλία, με 35 βαθμούς Κελσίου στην Τοσκάνη και στο Λάτσιο στην κεντροδυτική Ιταλία. Τα νοσοκομεία στο Μιλάνο κατέγραψαν αύξηση 35% στα επείγοντα περιστατικά λόγω του καύσωνα, σύμφωνα με τα τοπικά μέσα ενημέρωσης. Η ζήτηση για ηλεκτρική ενέργεια στην πόλη έχει αυξηθεί καθώς οι πολίτες καταφεύγουν στον κλιματισμό με αποτέλεσμα να προκαλούνται διακοπές ρεύματος σε καταστήματα και εστιατόρια.\nΕπίσκεψη στον υπό ανέγερση ναό του Αγίου Νικολάου στο Σημείο Μηδέν\nΠαράνομη η 12μηνη προφυλάκιση Γιουτσέλ\nG20: Ενίσχυση της συνεργασίας στις επενδύσεις πρότεινε ο Πούτιν στον Ερντογάν\nΟι Πρώτες Κυρίες – και ένας Κύριος – της G20\nΚύπρος: Με επιτυχία ολοκληρώθηκε η επέμβαση στον Ν. Αναστασιάδη\nΟ Πούτιν εξήγησε την ψυχρή χειραψία με τη Μέι στην G20


Ολόσωμο ή μπικίνι? Τα κριτήρια για να διαλέξεις το μαγιό που κολακεύει την σιλουέτα σου. - megeia.gr\nΞεκίνησαν οι βουτιές στην θάλασσα, και ήρθε η ώρα να διαλέξεις το μαγιό που θα φορέσεις. Δεν πρέπει να είναι κάτι που σε προβληματίζει, καθώς υπάρχουν μαγιό για κάθε σωματότυπο, που κολακεύουν και αναδεικνύουν τα δυνατά σου σημεία.\nΠαρακάτω θα δεις πως να διαλέξεις το μαγιό που σου ταιριάζει, για να νιώθεις όμορφη και sexy στην παραλία.\nΑυτός ο σωματότυπος έχει συνήθως λεπτά πόδια και φαρδύ κορμό. Θα πρέπει να δημιουργήσεις την ψευδαίσθηση ότι έχεις μακριά πόδια, ή λεπτότερη μέση. Αν έχεις μεγάλη κοιλιά, διάλεξε ολόσωμο μαγιό που να έχει μια διαχωριστική γραμμή, ζώνη ή χρωματική διαφορά στο σημείο της μέσης. Έτσι θα καλύπτει την κοιλιά σου και την περιφέρεια. Και το τανκίνι είναι μια πολύ καλή επιλογή. Διάλεξε σκούρο μαγιό, θα σε δείχνει λεπτότερη.\nΑν το σώμα σου είναι φαρδύ στο κάτω μέρος και λεπτό πάνω, το μαγιό που σου ταιριάζει είναι αυτό που θα εστιάζει τα βλέμματα στο πάνω μέρος. Ιδανική επιλογή αποτελεί το μπικίνι με φλούο, έντονο, ριγέ, καρό ή printed τοπ και μονόχρωμο, κατά προτίμηση σκούρα, βάση.\nΑπέφυγε τα μαγιό με κορδονάκια στο κάτω μέρος, και τα brazilian. Προτίμησε καλύτερα κάποιο μαγιό με φαρδύ πλαϊνό.\nΕίναι ο πιο συμμετρικός τύπος σωματότυπου, καθώς έχει ίδιο πλάτος στην περιφέρεια και στους ώμους. Ιδανικό είναι το μαγιό που θα τονίσει την μέση σου. Μπορείς να διαλέξετε όποιο μαγιό σου αρέσει, αφού όλα ταιριάζουν στην σιλουέτα σου.\nΠολύ σημαντικό να στηρίξεις καλά το στήθος σου αν είναι μεγάλο. Διάλεξε λοιπόν ένα μπικίνι με καλό κράτημα στο στήθος, και οπωσδήποτε σουτιέν με μπανέλα. Καλύτερα μονόχρωμο ή σκούρο σουτιέν. Αν διαλέξεις ολόσωμο, φρόντισε να έχει μπανέλα και καλό κράτημα στο στήθος, και απέφυγε τα βαθιά ντεκολτέ.\nΔείτε επίσης: Πάτησες αχινό στη θάλασσα? Δες τι πρέπει να κάνεις\nΤο μαγιό που σου ταιριάζει είναι αυτό που κάνει το στήθος σου να φαίνεται πλούσιο. Διάλεξε ένα μαγιό με βολάν , κρόσια, σχέδια, και διακοσμητικά στοιχεία. Ή μπορείς να διαλέξεις σουτιέν με ενίσχυση.\nΣύμφωνα με τον σωματότυπο σου όπως είδαμε παραπάνω, μπορείς να διαλέξεις το μαγιό που σου ταιριάζει, και να τονίσεις τα δυνατά σου σημεία. Αν το στήθος σου είναι μικρό αναλογικά με το σώμα σου, διάλεξε ένα σουτιέν με βολάν ή σχέδια. Αν το στήθος σου είναι μεγάλο, διάλεξε μαγιό σκούρο στο πάνω μέρος, και τόνισε περισσότερο το κάτω μέρος του σώματος σου.\nΔείτε επίσης: Τσάντες: Όλες οι τάσεις της νέας σεζόν.\nΟι Hot τάσεις στα φορέματα: Τα must της ντουλάπα σου\nMaggie - 23 Ιανουαρίου, 2020 0\nΕίναι Hot, είναι in, είναι τα must για την σεζόν. Επιβάλλεται να έχεις μερικά φορέματα στην ντουλάπα σου, φέτος περισσότερο από κάθε άλλη χρονιά. Οι...


Μίλαν Λίβερπουλ Προγνωστικά 07/12 | Στατιστικά | Ανάλυση\nΜίλαν – Λίβερπουλ Προγνωστικά Τσάμπιονς Λιγκ 07/12\nΜε το κίνητρο της Μίλαν στο 1.82\nΑναμέτρηση (22:00) για την 6η και τελευταία αγωνιστική στον 2ο όμιλο του Τσάμπιονς Λιγκ, με τη Μίλαν να υποδέχεται στο «Τζουζέπε Μεάτσα» τη Λίβερπουλ.\nΕπικράτησε εντός έδρας με σκορ 2-0 απέναντι στη Σαλερνιτάνα. Σκόραρε δύο φορές μέχρι το 18ο λεπτό της αναμέτρησης και στη συνέχεια διαχειρίστηκε σωστά το προβάδισμα.\nΣε συνδυασμό με την ήττα της Νάπολι σκαρφάλωσε μόνο στην κορυφή, έχει 38 βαθμούς μετά από 16 αγωνιστικές. Βρίσκεται στο +1 από την Ίντερ και στο +2 από τους «παρτενοπέι».\nΣτο Τσάμπιονς Λιγκ προέρχεται από σημαντικό εκτός έδρας τρίποντο με σκορ 1-0 στην Ισπανία απέναντι στην Ατλέτικο Μαδρίτης. Λυτρώθηκε με τον γκολ του Μεσίας στο 87ο λεπτό και διατηρήθηκε ζωντανή στη μάχη της πρόκρισης. Στο φινάλε χρειάζεται να νικήσει τη Λίβερπουλ, ταυτόχρονα να λήξει ισοπαλία το ζευγάρι Πόρτο-Ατλέτικο Μαδρίτης.\nΣτο αγωνιστικό κομμάτι ο τεχνικός Στέφανο Πιόλι δεν υπολογίζει στους: Καλάμπρια (μπακ), Κιάερ (βασικός στόπερ), Καστιγιέχο (εξτρέμ), Ζιρού, Ρέμπιτς (επιθετικοί). Νέα προβλήματα απουσιών με τους Λεάο και Πελέγκρι (επιθετικοί).\nΣυνέχισε την ανοδική πορεία και νίκησε εκτός έδρας με σκορ 1-0 την αξιόμαχη Γουλβς. Δυσκολεύτηκε σε μεγάλο βαθμό να ολοκληρώσει με επιτυχία τις ευκαιρίες που δημιούργησε, ενώ γλίτωσε το γκολ σε 1-2 περιπτώσεις. Λυτρώθηκες με το γκολ του επιθετικού Οριγκί στις καθυστερήσεις.\nΣε συνδυασμό με τα υπόλοιπα αποτελέσματα της 15ης αγωνιστικής στην αγγλική Πρέμιερ Λιγκ, ανέβηκε στη δεύτερη θέση και με 34 βαθμούς απέχει στο -1 από την κορυφή.\nΣτον 2ο όμιλο του Τσάμπιονς Λιγκ πετάει «φωτιές», μετά από πέντε παιχνίδια μετράει ισάριθμα τρίποντο. Έχει ήδη εξασφαλίσει την πρωτιά και παράλληλα την πρόκριση για την επόμενη φάση. Βρήκε δίχτυα τουλάχιστον από δύο φορές σε κάθε φετινό ματς στη διοργάνωση.\nΑναμένεται ροτέισον από τον τεχνικό Γιούργκεν Κλοπ και αρκετοί βασικοί αναμένεται να πάρουν τις απαραίτητες ανάσες. Τιμωρημένος ο Μίλνερ (μπακ/χαφ), ενώ δεν υπολογίζεται ο τραυματίας Φιρμίνο. Ανάσες για τους Άλισον (τερματοφύλακας), Αλεξάντερ-Άρνολντ (μπακ), Χέντερσον (χαφ) και Σαλάχ (επιθετικός). Λογικά από τον πάγκο θα ξεκινήσουν οι Φαν Ντάικ (στόπερ) και Μανέ (επιθετικός).\nΜΙΛΑΝ - ΛΙΒΕΡΠΟΥΛ ΠΡΟΓΝΩΣΤΙΚΑ\nΝΑ ΣΚΟΡΑΡΕΙ Η ΜΙΛΑΝ OVER 1.5 GOALS @1.82 Stoiximan\nΠαιχνίδι με μονόπλευρο βαθμολογικό κίνητρο και τη Μίλαν να «καίγεται» για τη νίκη. Η Λίβερπουλ θα παραταχθεί με αρκετές αλλαγές και η ιταλική ομάδα μπορεί να το εκμεταλλευθεί. Επιλογή το Over 1.5 Goal της Μίλαν με 1.82 απόδοση.


(Γενική Συνέλευση) Γ’ Εθνική ή Α’ Ε.Π.Σ.ΑΝ.Α. Ιδού το δίλημμα – Α.Π.Ο. Θύελλα Διασταύρωσης Ραφήνας\n(Γενική Συνέλευση) Γ’ Εθνική ή Α’ Ε.Π.Σ.ΑΝ.Α. Ιδού το δίλημμα\nDate: Ιουνίου 19, 2017Author: A.Papanikos 0 Σχόλια\nΜε τα ίδια πρόσωπα θα συνεχίσει και του χρόνου η Θύελλα Ραφήνας όσο αφορά το Δ.Σ. της ομάδας. Αυτό που όμως πρέπει να αποφασίσουν είναι αν οι Λιγνιτωρύχοι την επόμενη περίοδο θα αγωνίζονται στην Γ’ Εθνική ή στην πρώτη κατηγορία ΕΠΣΑΝΑ.\nΕπίσης, ένα ερώτημα που γεννάται είναι αν στο νέο Δ.Σ. θα παραμείνει πρόεδρος ο Σπ. Λουκάτος. Αυτό θα το μάθουμε αύριο Δευτέρα, μια και στις 20:00 έχει διοικητικό συμβούλιο όπου θα αποφασίσουν για το ποια θέση θα αναλάβει ο καθένας.\nΤώρα όσον αφορά την πολύ μεγάλη απόφαση που πρέπει να παρθεί για την νέα αγωνιστική σεζόν, η πρόταση του κ. Λουκάτου, η οποία σημειωτέον είχε τεθεί και στο Δ.Σ. προ ημερών, είναι η ομάδα να κατέβει με νέα παιδιά στην Γ’ Εθνική αλλά χωρίς δυνατότητες και χωρίς ελπίδες να παραμείνει στην κατηγορία ή διαφορετικά να δηλωθεί στην Α ΕΠΣΑΝΑ με πολύ πιο χαμηλό μπάτζετ και με νέους παίκτες από τις ακαδημίες σε ένα πλάνο πενταετίας όπου η Θύελλα θα αγωνίζεται με δικά της παιδιά.\nΠάνω σε αυτό το θέμα ακούστηκαν πολλές και διαφορετικές απόψεις ενώ τέθηκαν και διάφορα ερωτήματα από τα μέλη του συλλόγου. Αφού όλοι είπαν τις δικές τους απόψεις αποφάσισαν να δοθεί μια μικρή «παράταση» στο νέο Δ.Σ. να εξαντλήσει όλες τις πιθανότητες για να βρεθούν χρήματα και μετά να συναποφασίσουν ποιο θα είναι το μέλλον της ομάδας και σε ποια κατηγορία θα αγωνίζεται του χρόνου.\nΠροηγούμενο Previous post: (Γενική Συνέλευση): Ομόφωνα «όχι» στην συνένωση\nΕπόμενη Next post: Σκέψεις ενός φίλου περί…συνένωσης.


αποχώρηση | Page 9 | BriefingNews\nSurvivor 2: Κέρδισαν και πάλι οι Μαχητές! Οι υποψήφιοι και κόντρα των νέων\n29 Μαρτίου 2018 - 09:23\nΤελευταία τροποποίηση στις 29 Μαρτίου, 2018 - 09:24\nΣτο χθεσινό αγώνα ασυλίας για μια ακόμη φορά οι Διάσημοι δεν τα κατάφεραν, παρόλο που όπως είχαν δηλώσει ήθελαν πολύ αυτή τη νίκη.\nΔιαβάστε περισσότερα για Survivor 2: Κέρδισαν και πάλι οι Μαχητές! Οι υποψήφιοι και κόντρα των νέων\nΕκτός Survivor o Γιάννης Δρυμωνάκος. Οι δηλώσεις του\n16 Μαρτίου 2018 - 10:23\nΤελευταία τροποποίηση στις 16 Μαρτίου, 2018 - 10:24\nΈναν παίκτη λιγότερο αριθμεί από εχθές η ομάδα των Διασήμων στο Survivor, μετά την ήττα της στον αγώνα για την ασυλία και την ψηφοφορία που ακολούθησε.\nΔιαβάστε περισσότερα για Εκτός Survivor o Γιάννης Δρυμωνάκος. Οι δηλώσεις του\nΗ Μαρίνα Πήχου αποκαλύπτει για την οικειοθελή αποχώρηση της Ζωής Ανδρονικίδου\n8 Μαρτίου 2018 - 09:34\nΤελευταία τροποποίηση στις 8 Μαρτίου, 2018 - 09:36\nΣτην εκπομπή Survivor Πανόραμα θα βρεθεί καλεσμένη την Παρασκευή η Ζωή Ανδρονικίδου.\nΗ παίκτρια των Μαχητών, που είχε αποχωρήσει οικειοθελώς την προηγούμενη εβδομάδα, θα εμφανιστεί στην εκπομπή της Ντορέττας Παπαδημητρίου, όπου θα μιλήσει για την εμπειρία της και την απόφασή της να φύγει από τον Άγιο Δομίνικο.\nΔιαβάστε περισσότερα για Η Μαρίνα Πήχου αποκαλύπτει για την οικειοθελή αποχώρηση της Ζωής Ανδρονικίδου\nDancing with the Stars: Ποια παίκτρια αποχώρησε;\nΤελευταία τροποποίηση στις 3 Μαρτίου, 2018 - 11:15\nΗ Δωροθέα Μερκούρη ήταν η παίκτρια που αποχώρησε από το Dancing with the stars στο 6ο live. Η Δωροθέα Μερκούρη και η Ευρυδίκη Βαλαβάνη ήταν οι παίκτριες που συγκέντρωσαν τη χαμηλότερη βαθμολογία στον συμψηφισμό της βαθμολογίας της κριτικής επιτροπής με τις ψήφους του κοινού.\nΔιαβάστε περισσότερα για Dancing with the Stars: Ποια παίκτρια αποχώρησε;\nΤα δάκρυα του Μουζάλα κατά την αποχώρησή του από το υπουργείο\n2 Μαρτίου 2018 - 14:53\nMε τρεμάμενη φωνή και δάκρυα στα μάτια ο Γιάννης Μουζάλας παρέδωσε τη σκυτάλη του στο υπουργείο Μεταναστευτικής Πολιτικής στον Δημήτρη Βίτσα, για τον οποίο μίλησε με τα καλύτερα λόγια.\nΔιαβάστε περισσότερα για Τα δάκρυα του Μουζάλα κατά την αποχώρησή του από το υπουργείο


ΕΞΕΡΕΥΝΗΣΤΕ ΤΗ ΝΑΞΟ | Naxos Portarathlon | Combined Events International Meeting\nHomeΕΞΕΡΕΥΝΗΣΤΕ ΤΗ ΝΑΞΟ\nΗ ιστορία της Νάξου με λίγα λόγια\nΗ Νάξος κατοικείται από τα προϊστορικά χρόνια, περίπου από την 4η χιλιετία. Μύθοι, θρύλοι και ιστορία συνδυάζονται και πλέκουν το εκπληκτικό παρόν του νησιού. Σύμφωνα με την ελληνική μυθολογία, ο Ζευς-Δίας, ο πατέρας των θεών μεγάλωσε σε μια σπηλιά στο βουνό Ζας (Ζας σημαίνει Ζευς στο αρχαίο τοπικό ιδίωμα). Ο Διόνυσος, θεός των γιορτών και του κρασιού, συνάντησε ένα ντόπιο κορίτσι, το ερωτεύτηκε και έτσι ευλόγησε το νησί με αμπέλια και εύφορη γη…\nΜε ευρήματα διασκορπισμένα σε όλο το νησί, η Νάξος αναδεικνύεται από την αρχαιολογική έρευνα ως ένα από τα σημαντικότερα κέντρα του Πρώτο-κυκλαδικού πολιτισμού. Ο επισκέπτης έχει επίσης την ευκαιρία να δει σημαντικά κατάλοιπα και πολύτιμα δημιουργήματα από την κλασσική, γεωμετρική και μυκηναϊκή περίοδο.\nΚατά την διάρκεια της Βυζαντινής Αυτοκρατορίας, η Νάξος ήταν τμήμα του Θέματος του Αιγαίου Πελάγους, που ιδρύθηκε στα μέσα του 9ου αιώνα. Μετά την 4η σταυροφορία, κατακτήθηκε από τον Ενετό Σανούδο, όπως και άλλα Κυκλαδονήσια. Η Νάξος έγινε η έδρα του βασιλείου του Σανούδου, το οποίο διοικούσε με τον τίτλο του Δούκα της Νάξιας ή Δούκας του Αρχιπελάγους μέχρι το 1556.\nΠαρόλη την Οθωμανική κατάκτηση μετά, η διοίκηση παρέμεινε ουσιαστικά στα χέρια των Ενετών. Πολύ λίγοι Τούρκοι εγκαταστάθηκαν στη Νάξο και η Τουρκική επιρροή στο νησί είναι ελάχιστη. Η εξουσία των Οθωμανών διήρκεσε μέχρι το 1821, όταν και τα νησιά επαναστάτησαν. Η Νάξος έγινε μέρος του ελληνικού κράτους το 1832.\nΣτις μέρες μας, η Νάξος είναι ένα εμπορικό, τουριστικό και αγροτικό κέντρο των Κυκλάδων με σημαντική αναγνώριση σε όλη την Ελλάδα και προτιμάται για την μοναδική της ταυτότητα και τα προϊόντα της.\nΈνας μεγάλος αριθμός από μνημεία, μουσεία και σημαντικοί χώροι υπάρχουν σε όλη τη Νάξο, αρχαιολογικού, ιστορικού, θρησκευτικού και βιομηχανικού ενδιαφέροντος.\nΚάποιοι από τους πιο σημαντικούς είναι οι παρακάτω:\nΗ Είσοδος του ναού του Απόλλωνα (Πορτάρα) που βρίσκεται στην είσοδο του νησιού στο λιμάνι\nΤο Ιερό του Διονύσου (Ύρια)\nΟ Πύργος του Σανούδου, τμήμα του παλατιού του Δούκα\nΤο Βυζαντινό Μουσείο που στεγάζεται στο Πύργο Κρίσπι\nΟι 3 γιγαντιαίοι ημιτελείς Κούροι από την αρχαϊκή περίοδο (7ος-6ος αιώνας π.χ)\nΗ σπηλιά του Ζα\nΚάστρα, εκκλησίες και Ενετικοί Πύργοι σε όλη την έκταση του νησιού\nΟι ανεμόμυλοι στους Τρίποδες\nΤα ορυχεία της σμύριδας και ο εναέριος σιδηρόδρομος\nΒυζαντινές εκκλησίες και μοναστήρια (π.χ. η Παναγία η Πρωτόθρονη στο Σαγρί)\nΓια τους φίλους της φύσης, άλλα αξιοθέατα περιλαμβάνουν:\nΤους υδροβιότοπους της Αλυκής\nΤο δάσος κέδρου στο Άλυκο\nΤις πηγές στις Άριες\nΟι ντόπιοι είναι περήφανοι για την πλούσια κληρονομιά τους και συνεπώς μη διστάσετε να ζητήσετε και άλλες προτάσεις και ιδέες.\nΗ Νάξος μπορεί άνετα να θεωρηθεί ένας από τους καλύτερους γαστρονομικούς προορισμούς της Μεσογείου.\nΜε την μακρά παράδοση σε γαλακτοκομικά και κτηνοτροφικά προϊόντα, την εξαιρετική παραγωγή πατάτας χάριν των ιδιαίτερων στοιχείων του εδάφους της, καθώς και με τις ποικιλίες εσπεριδοειδών, η κουζίνα της μπορεί να ικανοποιήσει και τους πιο απαιτητικούς γευστικούς κάλυκες. Τα θαλασσινά και τα ψάρια είναι πάντα φρέσκα μαγειρεμένα με πολλούς διαφορετικούς ναξιώτικους τρόπους.\nΔοκιμάστε τις τοπικές συνταγές που σερβίρονται σε παραδοσιακά εστιατόρια και ταβέρνες σε όλο το νησί και απολαύστε γλυκά, βασισμένα στο τοπικό μέλι και τα φρούτα. Μην ξεχάσετε να δοκιμάσετε τις μοναδικές τοπικές ποικιλίες κρασιού και λικέρ.\nΗ ποιότητα και η ποικιλία των Ναξιώτικων προϊόντων είναι εκπληκτική. Από τα κρασιά έως το κρέας και τα γαλακτοκομικά, και από τα φρούτα ως το μέλι, κανείς δεν πρέπει να φύγει από το νησί χωρίς να έχει δοκιμάσει την τοπική παραγωγή. Οι ιδανικές καιρικές συνθήκες, η εύφορη γη και οι αρχαίες παραδόσεις στην καλλιέργεια και στους σπόρους μεταμορφώνουν κάθε μπουκιά σε πηγή απόλαυσης. Τα αγνά υλικά συνδυασμένα με συνταγές που περνούν από γενιά σε γενιά εγγυώνται μια μοναδική γαστρονομική εμπειρία.\nΣτην κορυφή της λίστας, οι τοπικές ποικιλίες τυριού και το λικέρ κίτρου (γλυκό αλκοολούχο ποτό αρωματισμένο με φύλλα κίτρου)!\nΤο κλίμα στο νησί της Νάξου είναι μεσογειακό με σχετικά ήπιους χειμώνες και θερμά καλοκαίρια. Στις αρχές Ιουνίου, όταν δηλαδή θα διεξάγεται το PORTARATHON, οι καιρικές συνθήκες είναι κατά κανόνες ιδανικές για αθλητικές διοργανώσεις σε ανοικτούς χώρους. Σύμφωνα με προηγούμενα μετεωρολογικά αρχεία, η θερμοκρασία κυμαίνεται από 17 έως 29 βαθμούς Κελσίου και δεν αναμένονται βροχοπτώσεις.\nΣτον παρακάτω πίνακα μπορείτε να δείτε το μέσο όρο (Μ.Ο.) θερμοκρασίας διάρκεια όλου του χρόνου στη Νάξο.\nΣτον παρακάτω πίνακα μπορείτε να δείτε το μέσο όρο (Μ.Ο.) ηλιοφάνειας κατά την διάρκεια όλου του χρόνου στη Νάξο.\nΣτον παρακάτω πίνακα μπορείτε να δείτε το μέσο όρο (Μ.Ο.) βροχοπτώσεων και τον αριθμό ημερών βροχής κατά την διάρκεια όλου του χρόνου στη Νάξο.\nΣτον παρακάτω πίνακα μπορείτε να δείτε το μέσο όρο (Μ.Ο.) έντασης ανέμων κατά την διάρκεια όλου του χρόνου στη Νάξο.


Η γενιά του «εδώ όλα τώρα και αμέσως» - Εναλλακτική Δράση\nΜια αμερικανική μελέτη γύρω από τη χρήση κινητών σε 500 φοιτητές, που εξέτασε ειδικότερα τη διαχείριση των εισερχόμενων κλήσεών τους και τις συνδέσεις τους,\nΜια αμερικανική μελέτη γύρω από τη χρήση κινητών σε 500 φοιτητές, που εξέτασε ειδικότερα τη διαχείριση των εισερχόμενων κλήσεών τους και τις συνδέσεις τους, διαπίστωσε ότι οι νέοι που είναι «κολλημένοι» στο κινητό τους νιώθουν ότι βρίσκονται σε κατάσταση μόνιμου συναγερμού, όπως τα ζώα όταν τα κυνηγούν. Βιώνουν μεγαλύτερο στρες, εκφράζουν περισσότερες ανησυχίες και αισθάνονται λιγότερο ευτυχείς. Έχουν επίσης λιγότερο καλές επιδόσεις στις σπουδές τους, επειδή η συγκέντρωση της προσοχής τους και η αντοχή τους στο στρες είναι πολύ μειωμένες.\nΟι νέοι της μελέτης ανέφεραν πως ένιωθαν ότι έπρεπε να βρίσκονται διαρκώς «επί ποδός πολέμου». Υποχρεωμένοι να παραμένουν σε ετοιμότητα για να απαντούν σε κάθε κλήση, δήλωσαν ότι ασφυκτιούσαν. Εντούτοις συμμορφώνονταν οικειοθελώς με την κατάσταση, διότι έτσι γαλουχήθηκε η γενιά τους. Ειδικά οι νέοι που γεννήθηκαν μετά το 1980 – οι λεγόμενες γενιές Υ και Χ – διατρέχουν μεγαλύτερο κίνδυνο, καθώς μεγάλωσαν με την κυρίαρχη παρουσία των ηλεκτρονικών συσκευών σε όλους τους τομείς της ζωής, με την αντίληψη του «εδώ όλα τώρα και αμέσως», με τις έννοιες της αμεσότητας, της ταχύτητας, της κινητικότητας, της φορητότητας. Αυτοί οι νέοι χαίρονται να αλληλεπιδρούν, να μοιράζονται τα έντονα συναισθήματά τους και να σχολιάζουν διαρκώς αυτό που κάνουν οι ίδιοι κι αυτά που ανεβάζουν οι φίλοι τους στα μέσα κοινωνικής δικτύωσης.\nΚατέχουν σε εξαιρετικό βαθμό δεξιότητες πληκτρολόγησης και μπορούν μέσα σε δευτερόλεπτα να αναρτήσουν μηνύματα, αφηγήσεις ή ειδοποιήσεις, γεγονός που τους επιτρέπει να δημοσιεύουν, να προωθούν, να σχολιάζουν και να αντιδρούν σε όλα από τη στιγμή που ξυπνούν το πρωί. Αλλά αυτή η υπερβολική και συνεχής σύνδεση, 24 ώρες το εικοσιτετράωρο, ξεπερνά τα όρια και έχει σοβαρές βιολογικές συνέπειες για τον οργανισμό, που οι νεαροί δεν γνωρίζουν.\nΤο να βρίσκεσαι διαρκώς σε επαγρύπνηση, σαν κυνηγημένο ζώο, σε γεμίζει στρες. Εντάξει, όλη αυτή η έξαψη και η συνεχής δράση είναι συναρπαστικές, και έχεις την αίσθηση ότι συμμετέχεις ενεργά σε ό,τι συμβαίνει γύρω σου. Μακροπρόθεσμα όμως σου προκαλούν κόπωση την οποία δεν συνειδητοποιείς. Ωθούμενοι από την αδρεναλίνη που τους κάνει να αισθάνονται δραστήρια μέλη της σύγχρονης κοινωνίας, οι νεαροί και οι νεαρές δεν παύουν να συσσωρεύουν εντάσεις που τους επιβαρύνουν πραγματικά.\nΑν αφουγκραστούμε για λίγο αυτό που λέει το σώμα μας, θα δούμε ότι – ακόμα κι αν δεν το ομολογούμε ανοιχτά – έχουμε ανάγκη να παραμείνουμε κάποιες στιγμές μακριά από τα φώτα των μέσων κοινωνικής δικτύωσης. Αλλά ένα τέτοιο συναίσθημα αντιβαίνει στις επιταγές και στο πνεύμα της εποχής μας, οπότε παραμένουμε κάτω από το φως των προβολέων για να δείξουμε ότι είμαστε παρόντες.\nΧρειάζεται ωστόσο να καταλάβουμε (και να δεχτούμε) ότι είναι φυσιολογικό να θέλουμε να έχουμε και ήρεμες στιγμές, κατά τις οποίες δεν θα μπορούν να μας βρίσκουν και δεν θα τροφοδοτούμε τα μέσα κοινωνικής δικτύωσης με φωτογραφίες μας. Αυτό είναι κάτι που το ζητάει το σώμα μας!\nΗ εξάπλωση του κινητού και όλων των ηλεκτρονικών συσκευών συνέβη σε σχετικά λίγα χρόνια. Έτσι χρειάζεται να μπουν κανόνες για τη χρήση τους. Χρειάζεται να παλέψουμε οι ίδιοι ενάντια σε αυτό το νέο πρότυπο διαρκούς και υπερβολικής σύνδεσης, που υπαινίσσεται ότι το να λαμβάνουμε κλήσεις σημαίνει πως αξίζουμε και είμαστε σημαντικοί για τους άλλους.\nΣε τούτο το νέο φαντασιακό χώρο, όσο περισσότερες επαφές και όσο περισσότερους φίλους έχουμε, τόσο πιο μεγάλη θεωρούμε ότι είναι η αξία μας. Παρ’ όλα αυτά έχουμε ανάγκη και από στιγμές ανάπαυλας και μη διαθεσιμότητας.\nΝίκησε το “e-κόλλημα” Catherine Lejealle εκδόσεις Πεδίο – Photo: Author/Depositphotos


Νότες Λογοτεχνίας: 1/3/2018 - 1/4/2018\nΚλειστόν λόγω μελαγχολίας - Κώστας Μουρσελάς\nΑνθρώπινες ιστορίες, σε µια σύγχρονη επαρχιακή πόλη. Έρωτας και απιστία, αποπλάνηση και υποταγή, µυστικά και ψέµατα, αγάπη και ιδιοτέλεια, απάτες και συµφέροντα, ελπίδες και µαταιώσεις· άντρες και γυναίκες, που βασανίζονται από τα πάθη και τις αντιφάσεις τους, έρχονται αντιµέτωποι µε την ήττα τους στη ζωή. Οι ήρωες επιζητούν την ευτυχία, ονειρεύονται να αποδράσουν από τη φθορά της κουραστικής και πληκτικά µονότονης καθηµερινότητάς τους. Επιχειρούν να ξεφύγουν από τους φόβους και τις ανασφάλειές τους, από το ψυχολογικό τέλµα και την ανία τους, από την κάθε λογής µιζέρια. Αποτυγχάνουν, όµως – κι έτσι, µαταιωµένοι και ανικανοποίητοι, κλείνονται στον εαυτό τους.\n«Πρωταγωνιστές και κοµπάρσοι τοποθετούνται εν κύκλω στο µυθιστόρηµα του Κώστα Μουρσελά, Κλειστόν λόγω µελαγχολίας, ανακαλώντας το ύφος της Μικρής µας πόλης, όπως το ξέρουµε από τα οµώνυµα έργα του Θόρντον Ουάιλντερ και του Δηµήτρη Χατζή, αλλά και από το Spoon River του Έντγκαρ Λι Μάστερς». Βαγγέλης Χατζηβασιλείου\nΗ Κασσάνδρα στη Μαύρη Άμμο - Μάνος Κοντολέων\nΈψαχνα πάντα τις λέξεις. Πρώτα εκείνες που θα πείθανε… Τους άλλους. Μετά όσες θα μπορούνε να παρηγορήσουνε… Εμένα. Πάντα λέξεις έψαχνα. Λέξεις που μου κρυβόντουσαν… Κι άφηνα τον καιρό να αποφασίζει… Και τώρα κι εγώ πεθαίνω… Η Κασσάνδρα εγώ είμαι. Η Κασσάνδρα… Μετά. Μετά από μια πτώση. Και ακόμα πιο πολύ μετά… Ίσως ως το σήμερα Η καταστροφή μιας ομαδικής παράκρουσης και το αδιέξοδο ενός ατομικού πάθους μέσα από την αφήγηση μιας γυναίκας που τα χνάρια της από το τότε φτάνουν ως τις μέρες μας. Το μυθιστόρημα ανασκαλεύει τους μύθους, αναζητά στιγμές από αρχαίες τραγωδίες και με μια απροσδόκητη αυθαιρεσία δημιουργεί το πορτρέτο ενός ατόμου που επιλέγει τη μοίρα του, την ώρα που ένας ολάκερος κόσμος χάνεται και στη θέση του γεννιέται ένας νέος. Ένας ιδιότυπος πολιτικός προβληματισμός του χτες, έτσι όπως αντανακλάται στο σήμερα – ιδιότυπα πάντα.\nΟ Παπαδιαμάντης, η Ελλάδα και ο κόσμος μας - Γιάννης Κιουρτσάκης. Διάλογος φιλίας με τον Λάκη Προγκίδη\nΈναν διάλογο με το πρόσφατο δοκίμιο του Λάκη Προγκίδη "Υπό τήν παπαδιαμαντικήν δρυν" ανοίγει εδώ ο Γιάννης Κιουρτσάκης, πιστεύοντας ότι, πέρα από τις όποιες αντιρρήσεις, μας κάνει να δούμε με νέο βλέμμα και τον Παπαδιαμάντη και την Ελλάδα και τον σημερινό μας κόσμο. Δείχνοντας πως το μυθιστόρημα –τέχνη γεννημένη στην ατομοκεντρική Δύση των Νέων Χρόνων– αντιπαραθέτει το μυστήριο του συγκεκριμένου ατόμου στη χρησιμοθηρική αφαίρεση ενός Ανθρώπου αφέντη και καταναλωτή της φύσης, ο Προγκίδης αγγίζει τη ρίζα της ύβρεως που ρημάζει σήμερα τον πλανήτη. Θεωρώντας, εξάλλου, ότι το παπαδιαμαντικό έργο μπολιάζει τούτη την τέχνη με το παράδειγμα ενός μη ατομοκεντρικού προσώπου, φωτίζει τον νεοελληνικό ψυχισμό ως ιδιόμορφο σύμπλεγμα ελληνισμού και χριστιανισμού. Βλέποντας, τέλος, την τέχνη ως αυθυπέρβαση του εγώ και μήτρα της ανθρώπινης δημιουργίας, ο κριτικός ξανοίγεται σ’ έναν ευρύτερο στοχασμό για τον πολιτισμό, που είναι συνάμα ένα ανθρωπολογικό πρόταγμα: «Δημιουργείς, άρα υπάρχω» αναφωνεί ο Προγκίδης, αντιτάσσοντας στο καρτεσιανό εγωκεντρικό αξίωμα «Σκέφτομαι, άρα υπάρχω» το συν-ανθρώπινο «εγώ-εσύ», ως θεμέλιο ενός φιλικού εμείς. Αυτό το –ουτοπικό, ίσως– πρόταγμα, απαντά ο Κιουρτσάκης, είναι σήμερα η πιο αξιόπιστη πυξίδα για να πορευτούμε σ’ έναν κόσμο που βαδίζει στα τυφλά. Ένας διάλογος με πολλούς παραλήπτες, που αξίζει να ανοιχτεί σε πολύ περισσότερους γιατί μας αφορά όλους.\nΔόκτωρ Σαξ - Τζακ Κέρουακ (μετάφραση: Γιώργος - Ίκαρος Μπαμπασάκης)\n«Η ιδιοσυγκρασιακή ιδιοφυΐα του Κέρουακ διαποτίζει κάθε σελίδα». The New York Times «Αλλόκοτο και αξιοθαύμαστο βιβλίο». Library Journal\n«Το έργο του Κέρουακ είναι ένα από τα πιο εξαιρετικά, επιδραστικά, ενθουσιαστικά και απώτατα προικισμένα επιτεύγματα...» John Clellon Holmes\n«Γραμμένο λίγο μετά το Στον δρόμο, το Δόκτωρ Σαξ αποτελεί την επιτομή αυτού που ο ίδιος ονομάζει μέθοδο “αυτόματης γραφής”». The Guardian\n«Κάθε βιβλίο του Κέρουακ είναι μοναδικό...τέτοια πλούσια, φυσική γραφή δεν έχει προηγούμενο στον εικοστό αιώνα». Allen Ginsberg\nΓια περισσότερα βιβλία της εκδοτικής εταιρείας που ίδρυσε το 1974 ο Στέφανος Πατάκης, στην επίσημη ιστοσελίδα της, στη σελίδα τους στο facebook και στο "Νότες Λογοτεχνίας".\nΑναρτήθηκε από Θεοδόσιος Π. Βαφειάδης στις 11:06 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΜια κρύα μέρα του Γενάρη, στο νησί, ένας πατέρας με τον μικρό του γιο βλέπουν κάτι να ανεμίζει στην κορυφή του λόφου. Ένα γυναικείο σώμα κρέμεται απ’ τις μεγάλες κεραίες κινητής τηλεφωνίας. Μια νέα κοπέλα έχασε τη ζωή της. Αυτοκτονία ή φόνος; Το σημείωμα που βρίσκεται στο σπίτι της παραπέμπει σε αυτοκτονία. Είναι όμως; Για κάποιους το σημείωμα δεν φτάνει για να αποδεχτούν αυτή την εκδοχή. Αλλά οι υποψίες τους δεν αρκούν ώστε να την αμφισβητήσουν. Τα στοιχεία, ανύπαρκτα. Οι εμπλεκόμενοι, πολλοί. Η υπόθεση, σκοτεινή, περιπλέκεται όλο και περισσότερο καθώς σκηνές ζηλοτυπίας, ενδείξεις εκβιασμού και πληροφορίες για ναρκωτικά και περίεργες δοσοληψίες με τις απέναντι τουρκικές ακτές έρχονται στο φως. Η αστυνομική έρευνα που ξεκινά μέσα στο σκοτάδι διεξάγεται παράλληλα με κάποιες σπουδαίες αλλαγές στη ζωή της Μαρίας Γεωργίου, της νεαρής αστυνόμου που γνωρίσαμε στο μυθιστόρημα Ο νεκρός δολοφονήθηκε. Η έρευνα θα αποδειχθεί πολύ πιο δύσκολη απ’ ό,τι αρχικά φαινόταν, και στην προσπάθειά της να λύσει τον γρίφο η Μαρία Γεωργίου θα ανακαλύψει πως κατά κάποιον τρόπο εμπλέκεται προσωπικά στην υπόθεση.\nΈνας άστεγος Αθηναίος πυροδοτεί μια πολύνεκρη λαϊκή εξέγερση στην Ελλάδα της οικονομικής κρίσης. Πρόκειται για έναν άνεργο δημοσιογράφο, με μια ικανότητα μεταξύ παραφυσικής και ψυχοπάθειας, γνωστή ως πυρογένεση. Με τη γραπτή μαρτυρία του αναμειγνύονται οι λάγνες φαντασιώσεις της χήρας του, που πολιορκείται από τον καλύτερό τους φίλο… Μια πολιτική και ερωτική μαύρη κωμωδία, χτισμένη με τα υλικά του ψηφιακού κόσμου, που θέτει επιτακτικά το ερώτημα: πού ζούμε;\nΗ απαγωγή του μνηστήρος - Κωνσταντίνα Σ. Λιβιεράτου\nΗ γιαγιά μου (1900-1940) δεν υπήρξε ηρωίδα σε κανέναν πόλεμο. Ούτε διέπρεψε σε κάποια επιστήμη ή τέχνη. Έζησε μια σύντομη και ταπεινή ζωή στην ελληνική επαρχία, στον γυναικωνίτη του προηγούμενου αιώνα. Δεν της δόθηκαν ευκαιρίες, τις δημιούργησε μόνη της. Απόλαυσε το γλυκό κομμάτι της ζωής που της αναλογούσε, γιατί πάλεψε γι’ αυτό και το κέρδισε. Με πείσμα και πάθος. Η γυναίκα αυτή, το 1920, κόντρα στα συντηρητικά ήθη της εποχής εκείνης, έκλεψε τον εκλεκτό της καρδιάς της. Τότε που συνηθιζόταν ο άντρας να κλέβει την κοπέλα που του αρνιόταν ο πατέρας-αφέντης. Η σκληρή ιστορία μιας Κρητικιάς και ενός Κεφαλλονίτη, που γεννήθηκαν, αγαπήθηκαν, έζησαν και πέθαναν στο Μεσολόγγι. Η ζωή της τολμηρής και ευφάνταστης Ντούλας και του θεοπάλαβου γλεντζέ Μπάμπη.\nΟ Κέδρος είναι εκδοτικός οίκος που ιδρύθηκε το 1954 με σημαντική προσφορά στα ελληνικά γράμματα. Οι εκδόσεις Κέδρος ιδρύθηκαν το 1954 από τον Νίκο και την Νανά Καλλιανέση στην Αθήνα. Η ονομασία προτάθηκε από τον φίλο του ζεύγους, χαράκτη στο επάγγελμα, Τάκη Καλμούχο, ο οποίος και σχεδίασε το λογότυπο των εκδόσεων. Τον Δεκέμβριο του ίδιου έτους εκδόθηκε το πρώτο βιβλίο, έργο του Στέφαν Τσβάιχ, με τίτλο Εμίλ Βεράρεν, Ο ποιητής της νέας εποχής. Έδρα του νεοϊδρυθέντος εκδοτικού οίκου ήταν ένα μικρό διαμέρισμα στην οδό Ευριπίδου. Μετά από λίγο καιρό τα γραφεία μεταφέρθηκαν σε στοά επί της οδού Πανεπιστημίου 41, όπου άνοιξαν παράλληλα ένα μικρό βιβλιοπωλείο, το οποίο μετά την μεταφορά του στο βάθος της στοάς, συγκέντρωνε καθημερινά πλήθος συγγραφέων και διανοουμένων της εποχής. Από το 1986 τα γραφεία των εκδόσεων Κέδρος στεγάζονται επί της οδού Γενναδίου, στο κέντρο της Αθήνας.\nΑπό το 1961 και μετά ο Κέδρος εξελίχθηκε σε στέκι των πνευματικών ανθρώπων της αριστεράς με προεξέχοντα τον ποιητή, Γιάννη Ρίτσο. Με την εγκαθίδρυση του δικτατορικού καθεστώτος της Χούντας των Συνταγματαρχών απαγορεύθηκε η διακίνηση των περισσοτέρων βιβλίων του Κέδρου ενώ αρκετοί συγγραφείς και ποιητές που συνεργάζονταν με τον εκδοτικό οίκο, μεταξύ των οποίων και ο Ρίτσος, συνελήφθησαν και εξορίστηκαν.\nΗ λογοκρισία και οι διώξεις στους ίδιους τους συγγραφείς που άσκησε το καθεστώς ανάγκασε την Νανά Καλλιανέση να καταφύγει στην μετάφραση ξενόγλωσσων λογοτεχνικών βιβλίων. Τον Ιούλιο του 1970, και αφού είχε καταργηθεί η προληπτική λογοκρισία, εκδόθηκαν τα Δεκαοχτώ Κείμενα, τα οποία στρέφονταν έμμεσα εναντίον της Χούντας και υπογράφονταν από τους: Γεώργιο Σεφέρη, Μανόλη Αναγνωστάκη, Νόρα Αναγνωστάκη, Αλέξανδρο Αργυρίου, Αλέξανδρο Κοτζιά, Νίκο Κάσδαγλη, Λίνα Κάσδαγλη, Μένη Κουμανταρέα, Ρόδη Ρούφο, Γιώργο Χειμωνά, Θ. Δ. Φραγκόπουλο, Τάκη Σινόπουλο, Στρατή Τσίρκα, Καίη Τσιτσέλη, Σπύρο Πλασκοβίτη, Τάκη Κουφόπουλο και Δ. Ν. Μαρωνίτη. Το συλλογικό αυτό έργο υπήρξε τεράστια εκδοτική επιτυχία ενώ προκάλεσε μεγάλη εντύπωση στο εξωτερικό. Προκειμένου δε να προστατευθεί η Καλλιανέση από μια πιθανή δίωξη, οι Ρόδης Ρούφος, Αλέξανδρος Κοτζιάς, Νίκος Κάσδαγλης, Μανόλης Αναγνωστάκης, Αλέξανδρος Αργυρίου, Τάκης Κουφόπουλος και Θ. Δ. Φραγκόπουλος ανέλαβαν οι ίδιοι την ευθύνη της έκδοσης. Ακουλούθησαν δύο νέες εκδόσεις, αντιδικτατορικού πάλι περιεχομένου, τα Νέα Κείμενα | (1971) και τα Νέα Κείμενα ‖ (1972), στα οποία συμμετείχαν και άτομα μέσα από τις φυλακές όπως οι Παύλος Ζάννας, Γεώργιος - Αλέξανδρος Μαγκάκης κ.ά.\nΤο 1973 άρχισε να εκδίδεται το περιοδικό η Συνέχεια, του οποίου η έκδοση διακόπηκε με απόφαση του καθεστώτος. Η αντιδικτατορική δραστηριότητα της Καλλιανέση συνεχίστηκε μέχρι και τον Μάιο του 1974, οπότε και συνελήφθη με την κατηγορία της έκδοσης κομμουνιστικών βιβλίων και της υπόθαλψης αντικαθεστωτικών κινήσεων. Αφού παρέμεινε τρεις εβδομάδες σε πλήρη απομόνωση στη Γενική Ασφάλεια, μεταφέρθηκε στις φυλακές Κορυδαλλού. Η σύλληψή της προκάλεσε αντιδράσεις, μεταδόθηκε δε και από τα διεθνή μέσα. Στις 19 Ιουνίου δικάστηκε από στρατοδικείο και αθωώθηκε. Κατά τη μεταπολίτευση ο Κέδρος άρχισε να συγκεντρώνει πλήθος συγγραφέων προερχόμενων από τον λεγόμενο προοδευτικό χώρο. Τον Ιούλιο του 1985 ο εκδοτικός οίκος πέρασε στα χέρια του Βαγγέλη Παπαθανασόπουλου και της Κάτιας Λεμπέση, που μέχρι τότε συνεργαζόταν με τις εκδόσεις. Η Κάτια Λεμπέση έως και σήμερα διευθύνει το εκδοτικό τμήμα και ο δε σύζυγός της παραμένει υπεύθυνος για το τεχνικό τμήμα.\nΑπό την ίδρυση του το ζεύγος Καλλιανέση είχε ως βασικό σκοπό να παρουσιάσει στο ευρύ κοινό μεταπολεμικούς συγγραφείς. Η πρώτη συνεργασία με σημαντικό Έλληνα συγγραφέα ήταν αυτή με τον Κώστα Βάρναλη, ο οποίος εντάχθηκε στο δυναμικό του Κέδρου το 1955, εκδίδοντας από τότε όλα του τα πεζά και τα ποιήματα εκεί. Η Νανά Καλλιανέση ανέλαβε να εκδώσει το έργο του χωρίς περικοπές, παρά τον κίνδυνο που διέτρεχε από τις αρχές. Τον επόμενο χρόνο εγκαινιάστηκε μια νέα σημαντική συνεργασία, αυτή τη φορά με τον Γιάννη Ρίτσο που από τότε εξέδωσε όλες τις υπόλοιπες συλλογές του στον Κέδρο αρχής γενομένης από την έκδοση της "Σονάτας του Σεληνόφωτος", η οποία και τιμήθηκε με το Α΄ Κρατικό Βραβείο Ποίησης. Το 1957 στον κύκλο προστέθηκε και ο Στρατής Τσίρκας που αργότερα κατά τη διάρκεια της Χούντας θα συνδράμει αποφασιστικά με τις συμβουλές του στην οικονομική επιβίωση του Κέδρου.\nΚαι οι τρεις υπήρξαν στενοί φίλοι του ζεύγους Καλλιανέση. Με το πέρας του χρόνου ακολούθησαν και άλλα σημαντικά ονόματα όπως αυτά της Διδώς Σωτηρίου, του Γιώργου Ιωάννου, του Μενέλαου Λουντέμη, του Γιώργου Χειμωνά, του Μίλτου Σαχτούρη, του Τάσου Λειβαδίτη, του Μένη Κουμανταρέα, της Μέλπως Αξιώτη, του Ρόδη Ρούφου, του Ιάκωβου Καμπανέλλη, κ.ά.\nΕκτός από τον χώρο της λογοτεχνίας και της ποίησης οι εκδόσεις Κέδρος επέδειξαν ιδιαίτερη κινητικότητα στον χώρο του παιδικού βιβλίου, έχοντας συνεργαστεί με συγγραφείς όπως η Άλκη Ζέη, η Κίρα Σίνου, η Ιωάννα Φωκά, ο Ευγένιος Τριβιζάς, η Σοφία Ζαραμπούκα κ.ά.\nΑπό το 1971, οπότε και άρχισε η έκδοση παιδικών βιβλίων, οι εκδόσεις Κέδρος έχουν πρωταγωνιστική θέση στο παιδικό βιβλίο, εισάγοντας στο ελληνικό κοινό την σύγχρονη παιδική λογοτεχνία.\nΠερισσότερα βιβλία των Εκδόσεων Κέδρος εδώ και εδώ\nΑναρτήθηκε από Θεοδόσιος Π. Βαφειάδης στις 7:43 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Βιβλίο, Εκδόσεις Κέδρος\n"Μιλώντας με τους ήρωες του 1821" της Θεοδώρας Λούφα - Τζοάννου\nΜε το βιβλίο αυτό η Θεοδώρα Λούφα-Τζοάννου δίνει στη νέα γενιά –και όχι μόνο– ολοζώντανη την Επανάσταση του 1821. Μέσω του γνωστού πλέον ευρήματος, της «Πόρτας του Χρόνου και της Ιστορίας», ο αναγνώστης ζει σε πρώτο πρόσωπο τα γεγονότα που ιστορούνται, καθώς μεταφέρονται στο σήμερα σημαντικές περίοδοι της ιστορίας, μετατρέποντας τη γνώση σε απόλαυση. Έτσι, η ιστορία γίνεται «βίωμα» και προσεγγίζεται με την ευχαρίστηση που δίνει η ανάγνωση ενός καλού λογοτεχνικού έργου. Με τη διαφορά ότι το συγκεκριμένο έργο, βασίζεται στην ιστορική πραγματικότητα. Το βιβλίο «Μιλώντας με τους ήρωες του 1821», παρακολουθεί την Επανάσταση από τα πρώτα της βήματα, ιστορώντας με σεβασμό τις δυσκολίες που προέκυψαν, τις μεγάλες νίκες αλλά και τις ήττες, τις απογοητεύσεις και τη δύναμη της θέλησης των οπλαρχηγών και του λαού, τις διχόνοιες, τις αντιδράσεις των ξένων δυνάμεων, αλλά και το ψυχικό μεγαλείο εκείνων που τόλμησαν να σηκώσουν το ανάστημά τους απέναντι στην Οθωμανική Αυτοκρατορία. Αναδεικνύονται τα άθλα των εθνικών μας ηρώων, που χάρη στον πρωταγωνιστή του βιβλίου, τον Νικόλα, γίνονται τόσο οικείοι στον αναγνώστη, ώστε να του μείνουν αλησμόνητοι. Το βιβλίο «Μιλώντας με τους ήρωες του 1821», είναι το τρίτο της ιστορικής σειράς «Η Πόρτα του Χρόνου και της Ιστορίας», μετά από το «Κωνσταντίνος Παλαιολόγος» και το «Στα χνάρια των Φιλικών», με τα οποία η συγγραφέας κάνει την ιστορία προσιτή και αγαπητή σε όλους.\n"Η χιονονιφάδα που αγαπούσε το καλοκαίρι" του Χρήστου Δασκαλάκη (κείμενα) και της Ντανιέλα Σταματιάδη (εικόνες)\nΕύη Μαραμή Συγγραφέας - Παιδαγωγός - ΜΑ Εκπαιδευτική Ψυχολογία University of London\nΜαρίνα Ρογάρη Παιδοψυχολόγος, MSc. University of London\n"Ο γίγαντας που εξαφάνισε τους αριθμούς" της Χαράς Αγγελέτου και της Λένας Σταματοπούλου\nκαι ένας γίγαντας με τα μαθηματικά; Τι θα συνέβαινε, άραγε, αν για μια μέρα εξαφανίζονταν όλοι οι αριθμοί από τη μικρή Πολιτεία των ανθρώπων; Μια περιπέτεια με χιούμορ και ανατροπές που θα κάνει τους μικρούς αναγνώστες να δουν τα μαθηματικά «με άλλο μάτι» αλλά και να πιστέψουν στις δυνατότητες και στα ταλέντα τους, όποια κι αν είναι αυτά!\n"Ο Καραγκιόζης στη ζούγκλα" (Σειρά "Αγαπώ τον Καραγκιόζη", σκίτσα-διασκευή: Άκης Μελάχρης)\nΒασισμένο πάνω στο πρωτότυπο κείμενο του Ιωάννη Μουστάκα (Ο Καραγκιόζης στη ζούγκλα - Εκδόσεις Άγκυρα).\nΗ ιστορία του εκδοτικού οίκου «ΑΓΚΥΡΑ» ξεκινά το 1890, όταν ιδρύεται ο εκδοτικός οίκος με τη φίρμα «ΚΕΝΤΡΙΚΟ ΒΙΒΛΙΟΠΩΛΕΙΟ», από τον γενάρχη της οικογένειας εκδοτών Παπαδημητρίου, Δράκο Δ. Παπαδημητρίου. Ο Δράκος Παπαδημητρίου αποκτά πέντε γιους και μία κόρη. Και οι πέντε γιοι του ακολουθούν το επάγγελμα του πατέρα τους. Τον εκδοτικό οίκο ΑΓΚΥΡΑ ιδρύει ο μικρότερος, ο Απόλλων, ο οποίος στη συνέχεια παραδίδει την σκυτάλη στον γιο του, Δημήτρη. Μια νέα εποχή ξεκινάει τότε για τον εκδοτικό οίκο με εκδόσεις που καλύπτουν όλες τις ηλικίες, με το μεγαλύτερο βάρος να παραμένει στο ποιοτικό, από κάθε πλευρά, παιδικό βιβλίο. Το 1968, όμως, ο Δημήτρης Παπαδημητρίου εγκαινιάζει μια σειρά βιβλίων που για την εποχή, τον κατέστησε πρωτοπόρο στο είδος. Αυτή η σειρά ήταν τα «Βιβλία Τσέπης», που απαρτιζόταν από μεγάλα κλασικά και σύγχρονα έργα. Κύρια χαρακτηριστικά της σειράς, που θα αποτελέσουν και κίνητρα για την αγορά των βιβλίων της, ήταν το μικρό σχήμα και η χαμηλή τιμή. Έως το 1980, ο Δημήτρης Παπαδημητρίου εξέδωσε πάνω από 2.000 τίτλους που απευθύνονταν σε όλες τις ηλικίες. Σήμερα, ο εκδοτικός οίκος «ΑΓΚΥΡΑ» διευθύνεται από την τρίτη και την τέταρτη γενιά μαζί. Δηλαδή, τον εγγονό του Δράκου Παπαδημητρίου, Δημήτρη, και τις δισέγγονές του Αναστασία, Δήμητρα και Άννα. Παράλληλα, μέλη της οικογένειας από την πέμπτη γενιά έχουν ήδη αρχίσει να μυούνται στο επάγγελμα του εκδότη.\nΚύριος στόχος του εκδοτικού οίκου ΑΓΚΥΡΑ ήταν, είναι και θα είναι η παραγωγή ποιοτικών βιβλίων που προωθούν τη γνώση και τις αξίες ζωής. Αυτός είναι και ο σημαντικότερος λόγος που κατατάσσεται ανάμεσα στις πρώτες θέσεις προτίμησης του αναγνωστικού κοινού, παιδιών, γονέων και εκπαιδευτικών. Ο κατάλογος βιβλίων του εκδοτικού οίκου ΑΓΚΥΡΑ καλύπτει όλες τις ηλικίες και επεκτείνεται καθημερινά με νέες θεματολογίες και σειρές. Πολλές από τις σειρές των βιβλίων του απευθύνονται σε παιδιά προσχολικής ηλικίας, καθώς και σε παιδιά ηλικίας από 6 έως 18 χρόνων. Αυτές είναι: Κλασικής και σύγχρονης λογοτεχνίας, δραστηριοτήτων, εκπαιδευτικών, κλασικών και σύγχρονων, παραμυθιών και ιστοριών, μυθιστορημάτων φαντασίας, ψυχολογίας και φιλοσοφίας, για τον ελληνικό πολιτισμό, την ευαισθητοποίηση σε θέματα περιβάλλοντος, και άλλα.\nΠερισσότερα βιβλία από τις ιστορικές "Εκδόσεις Άγκυρα" στην επίσημη ιστοσελίδα, στο facebook και στο ιστολόγιό μας!\nΚαλό διάβασμα και καλά ταξίδια σε όλους, μικρούς και μεγάλους, μέσα από τον μαγικό κόσμο του Βιβλίου!\nΑναρτήθηκε από Θεοδόσιος Π. Βαφειάδης στις 11:27 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Βιβλίο, Εκδόσεις Άγκυρα\nΟι "Εκδόσεις Παπαδόπουλος" συνεχίζουν τη μεγάλη και σημαντική πορεία τους (βιβλιοπωλείο από το 1912, εκδόσεις από το 1953) στο χώρο του βιβλίου, παραδίδοντας όλα αυτά τα χρόνια στο αναγνωστικό κοινό, σπουδαίες δημιουργίες Ελλήνων και ξένων συγγραφέων.\nΓια περισσότερα από 50 χρόνια εξέδιδαν κυρίως βιβλία για παιδιά, με ποιότητα και υψηλή αισθητική. Από το 2011 εκδίδουν βιβλία και για ενήλικες (δοκίμια, βιογραφίες, λογοτεχνία), ενώ σήμερα διοικείται από την τέταρτη γενιά.\nΠαρακάτω, σας παρουσιάζουμε τέσσερα από τα καλύτερα βιβλία που κυκλοφόρησαν τον τελευταίο χρόνο από τον εκδοτικό οίκο Κυριάκου Παπαδόπουλου Α.Ε., για την ελληνική γλώσσα. Το "Η μεταμόρφωση της Ελλάδας" πρωτοκυκλοφόρησε το 1978 από το Πανεπιστήμιο του Σικάγου, στο οποίο δίδασκε ο Καναδοαμερικανός ιστορικός και συγγραφέας Κακνίλ (1917-2016). Το "Αιματοβαμμένες χώρες" (Η Ευρώπη μεταξύ Χίτλερ και Στάλιν) του Τίμοθι Σνάιντερ κυκλοφόρησε το 2010 στο εξωτερικό. Το "Μικρασιατική Καταστροφή" είναι το πιο πρόσφατο από τα τέσσερα βιβλία, ενώ το "Κάτι μου κρύβεις" είναι το τελευταίο μυθιστόρημα (το όγδοο μυθιστόρημα & το δέκατο τρίτο βιβλίο, συνολικά) της Μανίνας Ζουμπουλάκη, που κυκλοφόρησε το καλοκαίρι του 2017.\n"Μικρασιατική Καταστροφή" του Ιάκωβου Μιχαηλίδη (Μικρές Εισαγωγές)\nΗ Μικρασιατική Καταστροφή αποτελεί, δίχως αµφιβολία, τη µεγαλύτερη τραγωδία που γνώρισε ο νεότερος ελληνισµός. Δεν ήταν τόσο ο ενταφιασµός στα χαλάσµατα της Σµύρνης της πολιτικής της Μεγάλης Ιδέας. Ήταν κυρίως ο αφανισµός και η προσφυγοποίηση των ελληνικών κοινοτήτων της Ανατολίας υπό συνθήκες πρωτοφανείς, που δικαιολογηµένα προκαλούν αισθήµατα πικρίας αλλά και οργής. Ήταν, επίσης, η ενδυνάµωση του Εθνικού Διχασµού που επί δεκαετίες υπονόµευσε τη συνοχή του Έθνους και, ως εκ τούτου, την ευηµερία του. Το βιβλίο αυτό επιχειρεί να δώσει απαντήσεις στα κρίσιµα ερωτήµατα που σχετίζονται µε τα πώς και τα γιατί της µικρασιατικής περιπέτειας και καταστροφής.\n"Η μεταμόρφωση της Ελλάδας μετά τον Β' Παγκόσμιο Πόλεμο" του William H. McNeill, σε μετάφραση Νίκου Ρούσσου, πρόλογο Στάθη Ν. Καλύβα και επίμετρο Θάνου Βερέμη\n"Εφτασε επιτέλους η στιγμή να σηκωθεί το πέπλο σιωπής που κάλυπτε το κορυφαίο αυτό έργο επί δεκαετίες". Στάθης Ν. Καλύβας\nΤο εµβληµατικό αυτό βιβλίο αποτελεί θεµελιώδες ανάγνωσµα για όποιον θέλει να κατανοήσει σε βάθος τις µεταπολεµικές εξελίξεις στην Ελλάδα. Ο βραβευµένος µε το Εθνικό Βραβείο Βιβλίου των ΗΠΑ καθηγητής Ιστορίας William H. McNeill έγραψε ένα συγκλονιστικό έργο, όπου υπογραµµίζεται το πόσο ριζικά άλλαξε η Ελλάδα από τις τεκτονικές συγκρούσεις του Β΄ Παγκοσµίου Πολέµου, τον Εµφύλιο, την Ανασυγκρότηση, την ένταξη στο νέο διεθνές σύστηµα και την οικονοµική ανάπτυξη. Παράδοση και εκσυγχρονισµός, εθνικές ιδιαιτερότητες και ξένες επιδράσεις, επαρχιακές δοµές και αστικοποίηση, τοπικές συµπεριφορές και ενιαία εθνικά πρότυπα αναλύονται µε οξυδέρκεια και ακρίβεια που συναρπάζει, όχι µόνο από τη σκοπιά της ενδελεχούς επιστηµονικής µελέτης, αλλά και ως µια µαρτυρία από πρώτο χέρι. Το βιβλίο του McNeill αποτελεί ένα ολοκληρωμένο, συναρπαστικό ψυχογράφηµα της χώρας.\n"Μια ολοκληρωµένη µατιά πάνω στη σύγχρονη ελληνική ιστορία – τόσο συνολική, όσο σπανίως καταφέρνουν (αν το καταφέρνουν ποτέ) να αποδώσουν οι ίδιοι οι Έλληνες αναλυτές". Ευάνθης Χατζηβασιλείου\n"Αιματοβαμμένες χώρες" του Timothy Snyder , σε μετάφραση Ανδρέα Παππά.\nΉδη πριν τον Β' Παγκόσμιο Πόλεμο, ο Στάλιν είχε προκαλέσει εσκεμμένα τη μαζική εξόντωση μέσω λιμοκτονίας σχεδόν 5 εκατομμυρίων κατοίκων της Σοβιετικής Ένωσης. Στην εκτεταμένη ζώνη μεταξύ Μόσχας και Βερολίνου, αυτήν που ο συγγραφέας αποκαλεί «Αιματοβαμμένες χώρες», περίπου 14 εκατομμύρια άμαχοι εξοντώθηκαν διαδοχικά από το σοβιετικό και το ναζιστικό καθεστώς. Καθώς οι χώρες αυτές βρέθηκαν μετά το 1945 πίσω από το σιδηρούν παραπέτασμα, η Ιστορία αυτών των μαζικών εκκαθαρίσεων και εκτελέσεων έμεινε επί αρκετά χρόνια στο ημίφως. Ο κορυφαίος ιστορικός Timothy Snyder εξετάζει εξονυχιστικά τα στοιχεία που τεκμηριώνουν αυτά τα εγκλήματα, επιχειρώντας παράλληλα να εμβαθύνει στα πραγματικά κίνητρα και τους πολιτικούς σχεδιασμούς του Χίτλερ και του Στάλιν. Αξιοποιώντας αρχεία και στοιχεία από πολλές χώρες, ο Snyder δεν παραλείπει συγχρόνως να εστιάσει σε γραπτές ή προφορικές προσωπικές μαρτυρίες θυμάτων, εβραίων και μη. Προϊόν πολύχρονης και εις βάθος έρευνας σε πηγές και σε αρχεία, έχοντας πάντα επίκεντρο τον άνθρωπο, οι Αιματοβαμμένες χώρες είναι βιβλίο αναφοράς όσον αφορά την αντικειμενική ενημέρωση για μια από τις μεγαλύτερες τραγωδίες της Νεότερης Ιστορίας, αλλά και να εμβαθύνουν στα συμφραζόμενά της, στρατιωτικά, πολιτικά, ιδεολογικά.\n"Κάτι μου κρύβεις" της Μανίνας Ζουμπουλάκη\nΤο νέο μυθιστόρημα της Μανίνας Ζουμπουλάκη είναι το πρώτο της τριλογίας της Αθήνας και εξελίσσεται τώρα. Τώρα, που η άβυσσος μιας κοιτάζει κι αυτή.\nΑναρτήθηκε από Θεοδόσιος Π. Βαφειάδης στις 1:41 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΘαυμάσια καινούργια βιβλία από τις "Εκδόσεις Καλειδοσκόπιο"\nΟι "Εκδόσεις Καλειδοσκόπιο" ιδρύθηκαν το 1996 και δραστηριοποιούνται στον ευρύτερο χώρο του πολιτισμού και της εκπαίδευσης. Προσεγγίζοντας με φαντασία, υψηλή αισθητική και άρτια επιστημονική τεκμηρίωση θέματα ιστορίας, επιστήμης, περιβάλλοντος και τέχνης, σχεδιάζουν βιβλία, εκπαιδευτικά πακέτα-μουσειοσκευές και εκπαιδευτικά προγράμματα.\nΞεχωρίζουν για τα παιδικά εικονογραφημένα τους βιβλία, τα οποία έχουν πολλές φορές βραβευτεί. Φιλοξενούν στον κατάλογό τους έργα σπουδαίων ξένων και Ελλήνων εικονογράφων και συγγραφέων. Έχοντας αναπτύξει ένα δίκτυο επικοινωνίας με εκπαιδευτικούς όλων των βαθμίδων από την Ελλάδα και την Κύπρο, οργανώνουν ημερίδες για θέματα μεθοδολογίας της εκπαίδευσης και παρουσιάσεις εκπαιδευτικού υλικού σε συνεργασία με επιστημονικούς φορείς, μουσεία, παιδικές βιβλιοθήκες και πολιτιστικούς οργανισμούς.\nΣτο πεδίο της λογοτεχνίας, τα τελευταία δύο χρόνια ξεκίνησαν μία νέα σειρά στην οποία συνυπάρχουν Έλληνες και ξένοι σύγχρονοι συγγραφείς, ενώ διατηρούν και μία σειρά Ποίησης. Τις Εκδόσεις Καλειδοσκόπιο διευθύνουν η Αλέξα Αποστολάκη και η Ελένη Σταμπόγλη.\n"Αν" της Αγαθής Δημητρούκα (κείμενο) και του Josep Antoni Tassies Penella (εικονογράφηση)\nΑν μου δίναν έν’ άλογο μαύρο και μου λέγαν τον δρόμο μου να ’βρω…\nΑν μου δίναν κλωστές να κεντήσω και μου λέγαν τον κόσμο να ντύσω…\nΑν μου δίναν τις πίκρες τους όλοι και μου λέγαν να χτίσω μια πόλη…\nΜικρέ ή μεγάλε αναγνώστη, πριν ανοίξεις το βιβλίο που κρατάς στα χέρια σου, απάντησε σ’ αυτά τα «αν» με τη δική σου φαντασία. Και κάν’ το σαν παιχνίδι: κάθε φορά που θα θέλεις να το ξεφυλλίσεις, να βρίσκεις και μια καινούρια απάντηση. Θα εκπλαγείς με το πόσο ποιητικά και πόσο όμορφα θα βλέπεις όλα τα καθημερινά σου «αν», αφού, μαζί με το βιβλίο, θα έχεις ανοίξει πια και την καρδιά σου.\nΓράφει η Αγαθή Δημητρούκα: Οι «Διφωνίες», στις οποίες ανήκει και το ΑΝ, μουσικά δεν ολοκληρώθηκαν ποτέ. Οι στίχοι τους, όμως, ποιητικοί και με πολλές εικόνες, δίνουν αφορμή για εικαστική ανάγνωσή τους. Το ΑΝ, ίσως το μόνο για παιδιά και μαζί για μεγάλους από τον συγκεκριμένο κύκλο, τριάντα πέντε χρόνια μετά είχε την καλή τύχη να συναντήσει το βλέμμα, την ψυχή και τους χρωστήρες του Τάσσιας στην κοντινή Καταλονία, να συγκινήσει φίλους απ’ όλο τον κόσμο ώστε να το μεταφράσουν και να γίνει ο σπόρος ενός ποιητικού έρωτα στη μακρινή Βραζιλία.\n"Το εγχειρίδιο ενός καλού κλόουν" του Ηλία Κουνέλα\nΟ δεύτερος τίτλος στη σειρά "ΜΙΚΡΕΣ ΙΣΤΟΡΙΕΣ ΓΙΑ ΤΟΝ ΚΟΣΜΟ". Ο ηθοποιός Ηλίας Κουνέλας, σε ένα κείμενο που θυμίζει γιαπωνέζικα χαϊκού, μας εισάγει στον μαγικό κόσμο των κλόουν.\nΔε φορούν βατραχοπέδιλα, δεν είναι βατραχάνθρωποι. Θέλουν να γίνουν άνθρωποι, μα δεν τα καταφέρνουν. Είναι πρόσωπα Θεού σκυμμένα και διωγμένα, έρχονται από μακριά, κι απ’ το πολύ περπάτημα ξέχασαν να μιλούν. Είναι βαριά τα πόδια τους, τα παπούτσια τους μεγάλα – έξι νούμερα ή εφτά μεγαλύτερα απ’ τα πόδια. Κι όλο χάνουν τη γραμμή. Κι έρχονται χιλιάδες, «ολοένα περισσότεροι μαζί με τους αιώνες».\n"Η γυναίκα που κοιμάται" της Εύης Γεροκώστα (κείμενο) και της Μάρια Μπαχά (εικόνες)\nΗ Εύη Γεροκώστα μας μεταφέρει στην Κέρο, ανασύροντας θαμμένες αναμνήσεις και φωτίζοντάς της με τη γραφή της. Ο τρίτος τίτλος της σειράς "ΜΙΚΡΕΣ ΙΣΤΟΡΙΕΣ ΓΙΑ ΤΟΝ ΚΟΣΜΟ".\nΞύπνησε από τα βήματα που άκουσε στην άμμο. Άνοιξε τα μάτια και είδε το αγόρι, χωρίς το μεγάλο τετράδιό του, κι έναν θαλασσινό του νησιού που ήξερε να μιλάει τη γλώσσα του αγοριού. Της είπε ότι η πήλινη κούκλα της είναι τόσο παλιά όσο τα αρχαία χρόνια, ότι οι ξένοι, που ήταν αρχαιολόγοι, είχαν φτάσει στο απέναντι νησί για να βρουν κι άλλες τέτοιες κούκλες, ακόμα και σπασμένες, για να τις γλιτώσουν από χρόνια και καιρούς και για να μπορούν να τις βλέπουν οι άνθρωποι σ’ ολόκληρο τον κόσμο. Της είπε ότι η κούκλα που ’χε εκείνη ήταν η πιο πολύτιμη απ’ όλες, γιατί δεν ήταν σπασμένη. Κάποτε είχε χρώμα, μα της το ’κλεψε ο χρόνος για να μην ξεχωρίζει από το χώμα –το σπίτι της. Θα την έπαιρναν οι ξένοι, θα τη φρόντιζαν, θα την έβαζαν σ’ ένα κουτί ανάμεσα σε μαλακά υφάσματα και θα την ταξίδευαν παντού, να μάθουν όλοι για τους θησαυρούς του νησιού. Το αγόρι κοιτούσε μια την κούκλα, μια το κορίτσι, μια τον θαλασσινό. Ο θαλασσινός κοιτούσε μια το κορίτσι, μια το αγόρι. Το Μοσχούδι κοιτούσε μια το αγόρι, μια την κούκλα. Η κούκλα δεν κοιτούσε πουθενά, αφού μάτια δεν είχε.\nΤρία καινούργια βιβλία, εξαιρετικής ποιότητας, κυκλοφόρησαν αυτές τις μέρες, από τις "Εκδόσεις Καλειδοσκόπιο" (Αθήνα, Ομήρου 50, τ.κ. 10672, τηλέφωνα: 2103632788, 2103627641).\nΚαι εξηγούμαι ευθύς αμέσως γι' αυτό το "εξαιρετικής ποιότητας", μιας και είναι κάτι που δε συναντά κανείς συχνά στις εκδόσεις.\nΑπό το περιεχόμενο (καλή γραφή, ακόμα καλύτερη η εικονογράφηση) μέχρι την εκτύπωση, τη βιβλιοδεσία, όλα συνηγορούν σ' ένα γεγονός. Πως ο συγκεκριμένος εκδοτικός οίκος σέβεται τόσο τους συγγραφείς - εικαστικούς, όσο και το αναγνωστικό κοινό. Ευχόμαστε να είναι καλοτάξιδα και ευελπιστούμε σε ανάλογη συνέχεια!\nΑναρτήθηκε από Θεοδόσιος Π. Βαφειάδης στις 5:10 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΝα μείνουν μόνο τα βιβλία... και ο Τζίμης Πανούσης\nΈνα βίντεο από το μέλλον για το βιβλίο... με τον αξέχαστο αυτό καλλιτέχνη και δημιουργό, τον αγαπημένο μας Τζίμη Πανούση, με τον οποία είχαμε κάνει μια σύντομη συνέντευξη το 2010, στο πλαίσιο ενός μουσικού φωτορεπορτάζ\nΣτο πλαίσιο γενικότερης αναβάθμισης και εμπλουτισμού των περιεχομένων της ιστοσελίδας μας, όλο και περισσότερο το τελευταίο διάστημα, παρουσιάζουμε (κατά κύριο λόγο) βιβλία γενικού ενδιαφέροντος και όλων των κατηγοριών, τόσο για ενήλικες, όσο και για παιδιά.\nΑναρτήθηκε από Θεοδόσιος Π. Βαφειάδης στις 3:34 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\n"Πουλάμε τη ζωή, χρεώνουμε τον θάνατο" της Αγαθής Δημητρούκα\n"Πουλάμε τη ζωή, χρεώνουμε τον θάνατο" είναι ο τίτλος της μυθιστορηματικής αυτοβιογραφίας που φιλοτέχνησε η Αγαθή Δημητρούκα και κυκλοφόρησε το 2010 από τις "Εκδόσεις Πατάκη", όπως και όλα τα βιβλία που έχει γράψει, μεταφράσει και επιμεληθεί.\nΗ συγγραφέας, πενήντα δύο χρόνων σήμερα, προσπαθώντας να ανασυνθέσει την ταυτότητά της με ποιητικό ρεαλισμό, αυτοαναλύεται χωρίς ίχνος μελοδραματισμού ή σκανδαλοθηρίας σ’ ένα κείμενο γραμμένο με μιαν ανάσα, για να διαβαστεί επίσης με μιαν ανάσα, όπου ο πεζός λόγος εναλλάσσεται με στίχους τραγουδιών, ποιήματα, θεατρικούς μονολόγους και διαλόγους προσώπων υπαρκτών, μη επινοημένων.\nΈνα απόσπασμα από το εξαίρετο αυτό βιβλίο\nΤο Πάσχα πλησίαζε. Δε θα το γιορτάσουμε. Κρατούσαμε πένθος, παρόλο που ο πατέρας μου μας είχε πει να χαιρόμαστε και να φοράμε κόκκινα όταν θα πέθαινε. Γι' αυτό λοιπόν, με τις πασχαλινές διακοπές, ανέβηκα στην Αθήνα, όπου κυκλοφορούσε ήδη η Αθανασία.\nΠαράλληλα, ο Νίκος είχε προχωρήσει αρκετά με τα Παράλογα και, αντίθετα με τη συνήθειά του, έδινε πρώτος αυτός τους στίχους στο Χατζιδάκι για να ακολουθήσει η μελοποίηση, πάντα με το φόβο ότι αυτή δεν θα ολοκληρωνόταν ποτέ. Φοβόταν την εκρηκτική προσωπικότητα του Χατζιδάκι, ο οποίος άφηνε τη μια ιδέα για να καταπιαστεί με μιαν άλλη, που την άφηνε και αυτή μέση γιατί μια καινούρια τον ενθουσίαζε, ενώ ακριβώς τότε ήταν παθιασμένος με το Τρίτο Πρόγραμμα. Ετοίμαζαν συνειδητά ένα πολύ πρωτότυπο έργο, που μπορούσε να μην έχει καμιάν απήχηση στον κόσμο. Έπρεπε λοιπόν να συζητάνε όλες τις λεπτομέρειές του και γι' αυτό συνέχιζαν να συναντιούνται τα μεσημέρια στου Φλόκα, έστω κι αν κατέφταναν από διαφορετική διαδρομή.\nΓια περισσότερα βιβλία των "Εκδόσεων Πατάκη" εδώ, εδώ κι εδώ!\nΑναρτήθηκε από Θεοδόσιος Π. Βαφειάδης στις 11:53 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Θεοδόσιος Π. Βαφειάδης στις 11:50 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΜελοποιώντας το "Πρωινό Άστρο" του Γιάννη Ρίτσου\nΤο "Πρωινό Άστρο" είναι ένα από τα σπουδαιότερα και πιο τρυφερά ποιητικά έργα του Γιάννη Ρίτσου. Γράφτηκε το 1955 και είναι αφιερωμένο στη νεογέννητη κόρη του, Έρη Ρίτσου. Είναι το ποίημα της πατρικής στοργής και της λυρικής φαντασίας. Ο πατέρας - ποιητής τραγουδά στο βρέφος την αγάπη του, περιγράφοντας την πληρότητα που έφερε στη ζωή του ο ερχομός της κόρης του. Ο ίδιος ο Γιάννης Ρίτσος, το χαρακτηρίζει "Μικρή εγκυκλοπαίδεια υποκοριστικών" Το "Πρωινό Άστρο", δομημένο σε 19 αυτοτελείς ενότητες, προβάλλει το όραμα ενός δικαιότερου, ειρηνικότερου και ομορφότερου κόσμου.\nΠερισσότερα στοιχεία και πληροφορίες για τον μεγάλο ποιητή θα βρείτε στην επίσημη ιστοσελίδα του, εδώ!\nΤο συγκεκριμένο έργο ενέπνευσε αρκετούς μουσικοσυνθέτες και τραγουδοποιούς, που μελοποίησαν ολόκληρο το έργο ή αποσπάσματα αυτού. Από τους πρώτους ο Μάριος Τόκας (εδώ), ο Γιάννης Ζουγανέλης (εδώ), ο Νίκος Ζουρνής με τη φωνή του Μανώλη Λιδάκη (εδώ), ο Σαράντης Κασσάρας (εδώ), κ.ά.\nΙδιαίτερο ενδιαφέρον παρουσιάζει η προσέγγιση του Σάκη Τσιλίκη (που ακούμε ολόκληρη στο παραπάνω βίντεο), όπου με τις ερμηνείες - απαγγελίες γνωστών καλλιτεχνών, καταθέτει τη δική του ματιά στο Πρωινό Άστρο, όπου κυριαρχούν μπαλαντοειδής και κυρίως ηλεκτρικοί ήχοι. Δεν ξέρω αν ταιριάζει αυτό το ηχητικό πλαίσιο στο συγκεκριμένο έργο, αλλά είναι μια άποψη.\nΤο πιο μελωδικό Πρωινό Άστρο, που ταίριαξε απόλυτα με το λόγο του Ρίτσου, είναι η μελοποίηση του Χρήστου Λεοντή. Μια μουσική προσέγγιση-ενορχήστρωση που -σε συνδυασμό με τη φωνή του Παντελή Θεοχαρίδη- αποπνέει λυρισμό και ευγένεια. Και για του λόγου το αληθές, ακούστε ένα δείγμα και συγκεκριμένα το "Εκεί που σμίγει η αγάπη" και θα καταλάβετε.\nΑναρτήθηκε από Θεοδόσιος Π. Βαφειάδης στις 8:20 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Θεοδόσιος Π. Βαφειάδης στις 11:43 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


ΗΜΕΡΟΜΗΝΙΑ: 22/06/2018 / ΩΡΑ: 12:04 / ΚΑΤΗΓΟΡΙΑ: TOP NEWS, ΔΕΛΤΙΑ ΤΥΠΟΥ, ΕΝΗΜΕΡΩΣΗ, ΝΕΑ, ΣΗΜΑΝΤΙΚΑ\nΟι εργασίες που διαμεσολαβούνται μέσω τέτοιων διαδικτυακών πλατφορμών μπορούν να γίνουν είτε με πληρωμή είτε χωρίς και να απευθύνονται είτε σε καταναλωτές είτε σε επιχειρήσεις. Τα τελευταία χρόνια, οι ηλεκτρονικές πλατφόρμες έχουν αποκτήσει αυξημένη οικονομική σημασία.\nΣτο επίκεντρο αυτών των εξελίξεων είναι η συνεχής βελτίωση των τεχνολογιών της πληροφορίας και της επικοινωνίας, ιδίως η ευρεία διαθεσιμότητα ευρυζωνικών συνδέσεων και η εξάπλωση της χρήσης έξυπνων τηλεφώνων. Αυτή η νέα δυναμική της εργασίας δεν επηρεάζει μόνο τα προϊόντα που ψηφιοποιούνται, όπως το λογισμικό ή τα προϊόντα που πρόκειται να δημιουργηθούν (γραφικά, ιστοσελίδες, βίντεο κ.λπ.), αλλά επηρεάζουν επίσης τις υπηρεσίες διαμονής, μεταφοράς, διανομής τροφίμων ή χειροτεχνίας και, συνεπώς, η διαμεσολάβηση του ανθρώπινου δυναμικού που συνδέεται με το χώρο και δεν μπορεί να πραγματοποιηθεί μόνο μέσω του Διαδικτύου. Εδώ, οι διαδικτυακές πλατφόρμες αναζητούν το ρόλο των σύγχρονων εταιρειών απασχόλησης, συνδέοντας τους πελάτες και τους παρόχους υπηρεσιών και παρακάμπτοντας άλλους μεσάζοντες.\nΕιδικά οι υπηρεσίες που περιορίζονται λόγω χώρου όπως η διαμονή, οι μεταφορές και οικιακές εργασίες που διευκολύνονται από το (κινητό) διαδίκτυο αυξήθηκαν από το 2010 και συνέβαλαν σημαντικά στα έσοδα και το εμπόριο. Ωστόσο, πολλά χαρακτηριστικά της οικονομίας διαμοιρασμού επικαλύπτονται τόσο από τις «παραδοσιακές» μορφές απασχόλησης όσο και με τις αποκαλούμενες «νέες μορφές απασχόλησης».\nΜε τον όρο Νέες Μορφές Απασχόλησης το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας (Eurofound) ενσωμάτωσε μια σειρά από έννοιες που εστιάζουν στην ευελιξία, τη χρήση νέων τεχνολογιών πληροφόρησης και κοινωνικών και οικονομικών αλλαγών που εμφανίζονται περίπου από το 2000. Οι νέες μορφές απασχόλησης έγιναν θέμα τα τελευταία χρόνια και στο επίκεντρο βρίσκεται η εργασία και οι μορφές απασχόλησης που δεν ταιριάζουν στα σχήματα της παραδοσιακής πλήρους απασχόλησης.\nΜετά την οικονομική κρίση του 2008, οι υπεύθυνοι χάραξης πολιτικής αναζητούσαν τρόπους να μειώσουν την ανεργία και να δημιουργήσουν θέσεις εργασίας. Η χρήση της αυξημένης ευελιξίας των εργοδοτών και των εργαζομένων και η διερεύνηση άλλων μορφών εργασιακών σχέσεων υπήρξε μια οπτική γωνία. Η Ευρωπαϊκή Ένωση προώθησε την ανάπτυξη σε αυτόν τον τομέα, καθώς “αποσκοπεί στη διερεύνηση των πολιτικών αντιδράσεων σε αυτές τις εξελίξεις στη δομή της απασχόλησης, στη στήριξη των εργοδοτών και των εργαζομένων με γενικό στόχο τη διατήρηση της βιώσιμης απασχόλησης και τη δημιουργία θέσεων απασχόλησης” (Eurofound, 2015, σελ. 4).\nΗ αυτοαπασχόληση είναι μια από τις επιλογές για τους άνεργους να επιστρέψουν στην εργασία. Για τους αυτοαπασχολούμενους, η εργασία χαρτοφυλακίου, η απασχόληση πλήθους και η συνεργατική απασχόληση μπορούν να εμπλουτίσουν το περιεχόμενο της εργασίας μέσω της διαφοροποίησης.\nΓια τους αυτοαπασχολούμενους η crowd employment αποτελεί μια επιλογή η οποία επίσης χαρακτηρίζεται από το μη περιορισμένο χώρο. Οι εικονικές πλατφόρμες ταιριάζουν έναν μεγάλο αριθμό αγοραστών και πωλητών υπηρεσιών ή προϊόντων, συχνά με τις μεγαλύτερες εργασίες που κατανέμονται σε μικρές εργασίες. Με παρόμοιο τρόπο, η εργασία χαρτοφυλακίου αναφέρεται σε καταστάσεις όπου οι αυτοαπασχολούμενοι εργάζονται για μεγάλο αριθμό πελατών, παρέχοντας μόνο μικρές δουλειές σε καθέναν από αυτούς.\nΤο έργο Co–LABOURative–LAB, Ενίσχυση της δυνατότητας απασχόλησης των ανέργων μέσω των Νέων Μορφών Απασχόλησης και της Οικονομίας διαμοιρασμού έχει ως στόχο να εισαγάγει τις βασικές έννοιες της οικονομίας των πλατφορμών και των Νέων Μορφών Απασχόλησης στους μακροχρόνια άνεργους, στους νέους που αναζητούν εργασία καθώς και στους διευθυντές ανθρώπινου δυναμικού. Η έμφαση δίνεται στην αύξηση των ευκαιριών αυτοαπασχόλησης και επιχειρηματικότητας μέσω της μεταφοράς καινοτόμων γνώσεων, εργαλείων και πρακτικών που βασίζονται στην απόκτηση γνώσης βάσει της εργασίας, στη συνεργασία μεταξύ εκπαιδευομένων και στην αξιοποίηση εργαλείων ΤΠΕ σε αυτούς τους τομείς, αξιοποιώντας τις ευκαιρίες που προσφέρονται από την οικονομία διαμοιρασμού έχοντας κατανοήσει και διαχειριστεί τους υφιστάμενους κινδύνους.\nΟι προϋποθέσεις για την εργασία σε διαδικτυακές πλατφόρμες ως crowd worker είναι απλές: μια πρόσβαση στο διαδίκτυο και μια συσκευή (συνήθως ένας υπολογιστής, αλλά ανάλογα με τον τύπο εργασίας μπορεί να είναι αρκετό και ένα smart phone). Γενικά, δεν απαιτούνται ειδικές δεξιότητες, πέραν της βασικής γνώσης χρήσης του Διαδικτύου και των υπολογιστών. Ωστόσο, μπορούμε να αναφέρουμε ότι ορισμένες δεξιότητες μπορούν να βοηθήσουν στην ορθή εκμετάλλευση των ευκαιριών της οικονομίας διαμοιρασμού προς όφελος της Αυτοαπασχόλησης. Ορισμένες από αυτές τις δεξιότητες καλύπτονται από το πρόγραμμα LABOURative LAB (Καινοτομία, Προσωπική Επωνυμία, Στρατηγική …) σε άλλα κεφάλαια.\nΕπιπλέον, υπάρχουν ελάχιστοι γενικοί νόμοι που απαγορεύουν την εργασία σε διαδικτυακές πλατφόρμες (με εξαίρεση την Uber και την Airbnb, οι οποίες είτε απαγορεύονται είτε είναι περιορισμένες σε μερικές πόλεις.)\nΤα σημαντικότερα εμπόδια για τη διεξαγωγή των εργασιών σε διαδικτυακές πλατφόρμες συνδέονται με την εργασία και την οργάνωση της εργασίας και συχνά είναι αρκετά παρόμοια με τα προβλήματα που σχετίζονται με την αυτοαπασχόληση, την freelance εργασία ή άλλες νέες μορφές απασχόλησης. Εντοπίσαμε τους ακόλουθους προβληματικούς τομείς που συνδέονται με την εργασία μέσω διαδικτύου, οι οποίοι μπορούν να λειτουργήσουν ως εμπόδια για τους εργαζομένους:\nΑβέβαιη νομική κατάσταση: λόγω μιας ανεπίλυτης κατάστασης ορισμένων πλατφορμών, οι άνθρωποι ενδέχεται να διστάζουν να αρχίσουν να εργάζονται πάνω σε πλατφόρμες.\nΧαμηλή αμοιβή: για την πλειονότητα των crowd workers οι αμοιβές των πλατφορμών είναι μάλλον χαμηλές, σε σύγκριση με παρόμοια εργασία που εκτελείται εκτός διαδικτύου. Ωστόσο, αυτό ισχύει κυρίως για τις χώρες της Βόρειας και Δυτικής Ευρώπης, όπου τα επίπεδα εισοδήματος είναι υψηλά και η κατάσταση μπορεί να φανεί διαφορετική στις χώρες της Κεντρικής, Ανατολικής και Νότιας Ευρώπης. Επιπλέον, εάν η περιφερειακή οικονομική κατάσταση είναι άσχημη, η εργασία σε διαδικτυακές πλατφόρμες μπορεί να είναι η μόνη βιώσιμη επιλογή για τη δημιουργία εισοδήματος.\nΜη ασφαλείς πληρωμές: οι πληρωμές που γίνονται μέσω πλατφορμών θεωρητικά θα έπρεπε να είναι ασφαλείς, οι εργαζόμενοι συχνά αναφέρουν την αδυναμία πληρωμής ή περιπτώσεις απάτης.\nΑσφάλεια της εργασίας: οι εργαζόμενοι είναι οι ίδιοι υπεύθυνοι για έναν ασφαλή χώρο και περιβάλλον εργασίας.\nΚοινωνική ασφάλιση: όπως και οι άλλοι αυτοαπασχολούμενοι, οι εργαζόμενοι στο διαδίκτυο είναι οι ίδιοι υπεύθυνοι για τις εισφορές κοινωνικής ασφάλισης τους. Επειδή η εργασία και οι πληρωμές μέσω του Διαδικτύου είναι δύσκολο να εντοπιστούν, η εργασία συχνά δεν δηλώνεται. Αυτό οδηγεί σε άτομα που δεν έχουν καμία μορφή κοινωνικής ασφάλισης.\nΦόροι: επειδή οι συναλλαγές συχνά δεν δηλώνονται, δεν καταβάλλονται φόροι. Αυτό ενισχύει την ανασφάλεια όσον αφορά το νομικό καθεστώς, καθώς οι κυβερνήσεις θα προσπαθήσουν να συμπεριλάβουν τη διαδικτυακή εργασία στο φορολογικό καθεστώς.\nΧρόνος εργασίας: ο χρόνος εργασίας πρέπει να αντιμετωπίζεται μεμονωμένα και, όπως δείχνει η έρευνα, αυτό συνεπάγεται προβληματικά πρότυπα εργασίας. Το χρονοδιάγραμμα των εργαζομένων ευθυγραμμίζεται με τις απαιτήσεις των πελατών και έχει ως αποτέλεσμα πολλές ώρες εργασίας, νυχτερινή εργασία, εργασία κατά τη διάρκεια του σαββατοκύριακου ή τις αργίες. Αυτό γίνεται ιδιαίτερα προβληματικό όταν ο εργαζόμενος και ο πελάτης βρίσκονται σε διαφορετικές ζώνες ώρας.\nΠαρακολούθηση και έλεγχος: μέσω άμεσων (webcam, screenshots, tracking) ή έμμεσου ελέγχου (αξιολογήσεις και κριτικές), οι εργαζόμενοι υπόκεινται σε συνεχή παρακολούθηση.\nΈνταση εργασίας: με τις αυστηρές προθεσμίες ή τις πολλαπλές εργασίες και τα φορτωμένα καθήκοντα, η ένταση εργασίας αυξάνεται και μπορεί να οδηγήσει σε πολλές ώρες εργασίας και υψηλά επίπεδα άγχους.\nΠαγκόσμιος ανταγωνισμός: η εργασία μέσω του διαδικτύου σημαίνει ανταγωνισμός με ανθρώπους από όλο τον κόσμο, με ίσως υψηλότερα προσόντα και εργασία σε χώρες με χαμηλότερα επίπεδα μισθών.\nΘέματα σχετικά με τα δικαιώματα πνευματικής ιδιοκτησίας: τα αβέβαια / ανεπίλυτα νομικά ζητήματα σχετικά με την ιδιοκτησία ενός προϊόντος ενδέχεται να δημιουργήσουν προβλήματα στους εργαζομένους.\nΑπαιτούμενος εξοπλισμός: ενώ για τη crowd work γενικά δεν χρειάζεται μεγάλες επενδύσεις σε εξοπλισμό, για ορισμένες εργασίες στην πλατφόρμα απαιτούνται και άλλα πράγματα όπως ένα αυτοκίνητο.…\nΠαρομοίως, υπάρχουν εμπόδια για τους πελάτες ή τις εταιρείες που αποφασίζουν να αναθέσουν την εργασία τους μέσω διαδικτυακών πλατφορμών:\nΠροδιαγραφές εργασίας: στην crowd work οι εργαζόμενοι συνήθως δεν συναντιούνται προσωπικά και επομένως η περιγραφή μιας εργασίας ή ενός καθήκοντος πρέπει να είναι πολύ ξεκάθαρη για να ελαχιστοποιηθούν οι παρανοήσεις. Αυτό σημαίνει ότι ο πελάτης θα πρέπει να κάνει μεγάλη προετοιμασία πριν από την εξωτερική ανάθεση μιας δουλειάς. Μια πολύπλοκη δουλειά πρέπει να τυποποιηθεί και να τροποποιηθεί, κάτι που δεν είναι εύκολο.\nΔύσκολη διαχείριση και επικοινωνία: ειδικά για πιο σύνθετα έργα, η επικοινωνία εκτείνεται πέρα από την αρχική προδιαγραφή μιας εργασίας και απαιτείται διαρκώς αμφίδρομη επικοινωνία.\nΠοιότητα του προϊόντος / υπηρεσίας: η τεχνογνωσία ενός εργαζόμενου είναι πολύ δύσκολο να εκτιμηθεί, ειδικά όταν η επικοινωνία είναι μόνο εικονική. Επιπλέον, λόγω της χαμηλής αμοιβής και των αβέβαιων επιπέδων δεξιοτήτων, η ποιότητα των προϊόντων και των υπηρεσιών που αγοράζονται μέσω ηλεκτρονικών πλατφορμών αναμένεται γενικά να είναι χαμηλότερη συγκριτικά με την εργασία που εκτελείται εκτός διαδικτύου.\nΘέματα πνευματικής ιδιοκτησίας: ενδέχεται να προκύψουν ζητήματα πνευματικής ιδιοκτησίας όταν αυτά δεν είναι σαφώς ρυθμισμένα. Αυτό αποτελεί πρόβλημα όταν οι νόμοι περί πνευματικής ιδιοκτησίας διαφέρουν μεταξύ των χωρών του εργαζόμενου και του πελάτη.\n– Για εργασίες που βασίζονται σε εφαρμογές, όπως η μεταφορά, η ασφάλεια μπορεί να αποτελεί πρόβλημα.


Δημήτρης Λάλος: Δεν μπορώ να με φανταστώ χωρίς το δικό μου θέατρο\nΗθοποιός, σκηνοθέτης, θιασάρχης - όπως αποκαλύπτει και συγγραφέας – και πρόσφατα πατέρας. Δεν υπάρχει τίποτα που δεν μπορεί και δεν θα επιδιώξει να κάνει ο Δημήτρης Λάλος.\nΑπό το laptop ακούγεται η φωνή του Sivert Hoyem, τo «Again» των Archive και το «No Surprises» των Radiohead. Το πρωϊνό είναι κρύο και συννεφιασμένο κι όλα ταιριάζουν σχεδόν ιδανικά μεταξύ τους. Η σπιτική ζεστασιά που εκπέμπει κάτω από τους πέτρινους τοίχους του Tempus Verum δεν ξενίζει καθόλου, αφού για τον Δημήτρη Λάλο το θέατρο είναι κάτι σαν σπίτι.\nΈχοντας συμπληρώσει δύο χρόνια από την ανάληψη καθηκόντων στη νέα του σκηνή και στον Κεραμεικό, εξακολουθεί να είναι το ίδιο αφοσιωμένος στο σκοπό του. «Δεν έχω μετακινηθεί καθόλου από την προσπάθειά μου να λειτουργήσει και να εξελιχθεί αυτό το θέατρο. Είμαι πάρα πολύ εδώ» λέει καθώς πίσω του, στο διάδρομο, περνούν αθόρυβα η Βάσω Καβαλιεράτου, ο Θανάσης Δόβρης, ο Συμεών Τσακίρης και ο Μιχάλης Βρεττός οι πρωταγωνιστές της νέας παράστασης που σκηνοθετεί «O Άσχημος».\nΣκηνοθέτης, ηθοποιός, θιασάρχης – που δεν φοβάται να αρθρώσει την παρεξηγημένη λέξη – αλλά και γενικών καθηκόντων από τα πρώτα του βήματα στο θέατρο, 20 χρόνια πριν, ο Λάλος παραδέχεται πως όλα αυτά συμβαίνουν γιατί «το θέατρο δεν είναι κάτι το οποίο έχω επιλέξει, αλλά κάτι που με έχει επιλέξει. Μου συνέβη, δεν υπήρξε στιγμή που το αποφάφισα». Για όλα τα υπόλοιπα πάλι, που συμβαίνουν στη ζωή του – όπως η δημιουργία της οικογένειάς του – προηγήθηκαν αποφάσεις. Ή, όπως του αρέσει να λέει, οραματισμοί.\nΤι έχει καταφέρει το θέατρο δύο χρόνια λειτουργίας μετά;\nΕίμαστε ακόμα εδώ, αντέχουμε κι αυτό είναι πολύ σημαντικό – ειδικά σε τόσο δύσκολους καιρούς όπου υπάρχει μια τεράστια πληθώρα γύρω από το θέαμα και τα εύρωστα θέατρα παίρνουν τη μεγάλη μερίδα της πίτας.\nΔυστυχώς, δεν έχω πλάτες να με ενισχύουν οικονομικά. Από την άλλη, δεν χρωστάω σε κανέναν. Δεν χρωστάω ούτε σε δημόσιο φορέα, ούτε σε ατομικό επίπεδο. Πολλές φορές χρήματα που κερδίζω από άλλες δουλειές τα επενδύω στο θέατρο.\nΣτο διάστημα αυτό έχει ωριμάσει αυτή η προσπάθεια;\nΊσως να μην είμαι ο κατάλληλος για να απαντήσει, αφού βρίσκομαι πολύ βαθιά μέσα σε αυτό. Δουλεύω με αφοσίωση, πιστεύω στο εγχείρημα, φιλοξενώ άλλες θεατρικές ομάδες και δύσκολα μπορώ να αντιληφθώ τι εγγράφεται στη συνείδηση του κοινού. Πάντως εγώ - άρα και το θέατρο - βρίσκομαι σε μια μεταβατική περίοδο. Έχοντας κατακτήσει αρκετά πράγματα, περνάω στη φάση όπου προσπαθώ ν' ανακαλύψω μια νέα γλώσσα και προσέγγιση. Για παράδειγμα, στο πιο πειραματικό τμήμα των μαθημάτων που παραδίδω μπαίνω μέσα χωρίς να ξέρω τι θα κάνουμε - και δεν θέλω να ξέρω. Πέρα από τις δυσκολίες, λοιπόν, το ευτύχημα είναι πως έχω ένα θέατρο όπου μπορώ να κάνω όσα δεν ξέρω. Θέλω να έρχομαι και να λέω «και τώρα;».\nΕίπες πως έχεις κατακτήσει αρκετά πράγματα. Ποια είναι αυτά;\nΣτα 20 χρόνια που δουλεύω στο θέατρο, έτυχε να βρεθώ σε πολλές θέσεις και να το γνωρίσω από πολλά πόστα. Έχω κάνει ταμείο, έχω καθίσει στο μπαρ, έχω κάνει ταξιθεσία. Και σε αυτές προστίθενται τώρα, οι ιδιότητες του θεατρώνη και του σκηνοθέτη. Συνεπώς, αυτό που έχω κατακτήσει είναι μια πιο ολιστική αντιμετώπιση απέναντι στο θέατρο. Κάτι που με έχει κάνει και καλύτερο ηθοποιό, αφού ξέρω τι περνάει ο άλλος απέναντι μου· καταλαβαίνω και τον παραγωγό και το σκηνοθέτη και τον ταξιθέτη.\nΑισθάνεσαι σκηνοθέτης και θιασάρχης; Είναι ιδιότητες χωνεμένες πια μέσα σου;\nΑπό τη στιγμή που στο «Επί Κολωνώ» εμπλεκόμουν στα πάντα, τίποτα δεν μου μοιάζει μεγάλο πια. Καθήκοντα θεατρώνη είχα και εκεί. Και αναφορικά με τη σκηνοθεσία, είχα πάντα το βλέμμα μου έξω από την υποκριτική. Έτσι επιδίωξα να αναλάβω ένα θίασο και ό,τι αυτό σημαίνει· ήθελα να εκτεθώ σ' ένα ευάλωτο σημείο και να πω «αυτός είμαι».\nΕίχες φανταστεί να έχεις το δικό σου θέατρο;\nΕκείνο που δεν μπορώ να φανταστώ είναι να μην έχω το δικό μου θέατρο. Όχι όμως υπό μια οπτική ιδιοκτησίας. Έχω διαμορφώσει μια άλλη νοοτροπία πια, όπου με αφορούν τα πάντα εδώ: Ακόμα και το καζανάκι να είναι χαλασμένο στην τουαλέτα, εγώ θα το φτιάξω.\nΜπήκες στο θέατρο στα 19 σου χρόνια, σε μετεφηβική ηλικία. Έχεις σκεφτεί ότι το θέατρο απορρόφησε την πιο μεγάλη σου ορμή;\nΔεν το μετανιώνω. Πέρασα πάρα πολύ ωραία. Από το πρωί όπου έριχνα τοίχους κι έσκαβα για να φταχτεί το «Επί Κολωνώ», μέχρι το βράδυ στα μαθήματα, στο μπαρ, στο ταμείο, στις παραστάσεις· ήταν η πιο γαμάτη περίοδος της ζωής μου.\nΦεύγοντας από το «Επί Κολωνώ» ήθελες να αποδείξεις ότι μπορείς να τα καταφέρεις και μόνος σου;\nΌχι, δεν ήθελα να αποδείξω τίποτα και σε κανέναν. Δεν έχω ανεπτυγμένη την αίσθηση της ανασφάλειας. Δεν νιώθω λίγος.\nΓιατί άλλο είσαι σίγουρος;\nΠως όλα θα πάνε καλά. Είμαι φύσει αισιόδοξος. Στη ζωή δεν έχεις τίποτα να χάσεις. Μόνο να κερδίσεις. Η ζωή είναι ένα ταξίδι και δεν φοβάμαι αυτό που έρχεται.\nΔεν έφτιαξα το θέατρο για να παίζω εγώ\nΤα καθήκοντα στο Tempus Verum φαίνεται πως σε έχουν θέσει εκτός υποκριτικού παιχνιδιού. Είναι έτσι;\nΔεν είμαι έτοιμος ακόμα να παίξω και να σκηνοθετήσω εδώ. Το παίξιμο απαιτεί πολλή ενέργεια, μπαίνω στο ρόλο κι εκεί χάνομαι. Άρα, κάτι δεν θα πάει καλά, κάτι θα παραμελήσω. Άσε που μου φαίνεται λίγο επηρμένο να κάνω και τα δύο μαζί. Δεν έφτιαξα το θέατρο για να παίζω εγώ.\nΑυτά τα δύο χρόνια είχες προτάσεις να παίξεις αλλού;\nΝαι, αλλά αναγκάστηκα να τις αρνηθώ. Δεν μπορούσα να είμαι σε άλλη σκηνή μεταξύ Τετάρτης και Κυριακής κι εδώ να συμβαίνει κάτι άλλο. Προφανώς και δεν βρίσκομαι στο Tempus Verum κάθε βράδυ – γιατί θέλω να αφιερωθώ στην οικογένειά μου - αλλά είναι διαφορετικό από το να λείπω για να παίζω.\nΚι αυτό σου δίνει τη δυνατότητα να κάνεις ταινίες, σωστά;\nΗ αλήθεια είναι πως ναι. Βρήκα επιτέλους χρόνο να ασχοληθώ υποκριτικά με τον κινηματογράφο. Μόλις τελείωσα τα γυρίσματα σε μια ταινία μεγάλου μήκους του Μιχάλη Κωνσταντάτου, τον περασμένο Μάιο συμμετείχα σε μια άλλη παραγωγή, τον Ιανουάριο θα μπω σε μια τρίτη ταινία - ελληνο-ολλανδική συμπαραγωγή – από την εικαστικό Τζάνις Ραφαηλίδου.\nΣκέφτηκες να βουτήξεις τα χέρια σου στην κινηματογραφική σκηνοθεσία;\nΜα έχω ήδη σκηνοθετήσει μια μικρού μήκους που μπήκε στο διαγωνιστικό του Φεστιβάλ Δράμας το 2006. Το έχω κάνει κι αυτό – μάλλον λόγω άγνοιας κινδύνου.\nΔεν έχω ανεπτυγμένη την αίσθηση της ανασφάλειας. Δεν νιώθω λίγος\nΤελικά, υπάρχει κάτι δεν έχεις κάνει;\nΔεν έχω ανεβάσει τα δύο θεατρικά έργα που έχω γράψει.\nΏστε και συγγραφέας...\nΝαι, αλλά επειδή είναι έργα της ρεαλιστικής σχολής μάλλον δεν θα τα ανεβάσω. Έχω μετακινηθεί λίγο από αυτές τις αναγνώσεις. Ο «Άσχημος» όπως και οι «Πνεύμονες» - που έκανα πέρυσι - έχουν ξεπεράσει το ερώτημα «πού είμαστε» και «ποιοι είμαστε». Περνούν πολύ γρήγορα από σκηνικό σε σκηνικό, από χρόνο σε χρόνο και από κατάσταση σε κατάσταση.\nΝωρίτερα είπες ότι μελετάς νέες προσεγγίσεις. Τι μελετάς στον «Άσχημο»;\nΤη σχέση γραπτού και προφορικού λόγου. Στο θέατρο το κείμενο είναι ένα δευτερεύον γεγονός σε σχέση με το πρωτεύον, τον προφορικό λόγο. Θέλω λοιπόν, να καταστήσω πρωτεύον γεγονός τον γραπτό λόγο. Διαπραγματεύομαι τον τρόπο ώστε το έργο μας να μη φέρει την εμπειρία και το βάρος της ανάγνωσης.\nΤι σου συμβαίνει όταν ετοιμάζεις μια παράσταση;\nΠερνάω τέλεια. Αν περνούσα άσχημα δεν θα το έκανα καθόλου.\nΒρίσκεις τον εαυτό σου μέσα σε αυτή τη διαδικασία;\nΦτάνω εδώ ξέροντας πως έχω βρει κάποια πράγματα από τον εαυτό μου. Δεν είναι ώρα για να αναρωτηθώ ποιος είμαι. Είναι η ώρα για να αναρωτηθώ τι είναι αυτό που κάνω.\nΤο θέμα του συγκεκριμένου έργου που σε απασχολεί;\nΈχει πολλά υπαρξιακά επίπεδα. Έχουμε έναν ήρωα για τον οποίο όλοι πιστεύουν κάτι – ότι είναι άσχημος εν προκειμένω - και του το ανακοινώνουν. Και είναι τόσο άσχημος, ώστε αλλάζει εντελώς το πρόσωπό του για να συνειδητοποιήσει σε λίγο καιρό, ως καλλονός πια, πως το πρόσωπό του πουλιέται ως μακέτα. Αποποιείται, δηλαδή τη μορφή του, το πρόσωπό του και στη συνέχεια συνειδητοποιεί πως ούτε αυτό δεν του ανήκει.\nΑν είχα εκμεταλλευτεί την ομορφιά μου, θα είχα κυνηγήσει αλλιώς τη φήμη και τα χρήματα\nΤελικά ομορφιά είναι να είναι κανείς μοναδικός;\nΟμορφιά είναι η συμμετρία. Η μοναδικότητα, όμως, βρίσκεται στην προσωπική γοητεία του καθενός.\nΠώς ορίζεις την ασχήμια;\nΌ,τι φτάνει τον άνθρωπο σε σημείο να κλάψει.\nΜένεις στον αισθητικό ορισμό της ασχήμιας; Σε κερδίζει η ομορφιά;\nΝαι, πάντα. Αλλά και ποιον δεν τον κερδίζει η ομορφιά; Κρίμα στον άνθρωπο που δεν τον κερδίζει η ομορφιά - δεν ξέρει να ζει. Από εκεί και πέρα, το ψέμα της ομορφιάς είναι ζήτημα κακής εκμετάλλευσης.\nΕκμεταλλεύτηκες την ομορφιά σου;\nΠιστεύεις ότι είμαι όμορφος;\nΤο έχουν γράψει ένα σωρό γυναικεία περιοδικά πριν το ρωτήσω. Άρα δικαιούμαι να ρωτήσω αν το έπαιξες ποτέ ωραίος. Περνάει αυτό στο θέατρο ακόμα κι εκεί που υπάρχει ταλέντο...\nΝομίζω πως όχι. Με προβληματίζει η ερώτηση, αλλά καλό θα ήταν να την απαντήσουν κι άλλοι. Αν πάντως την είχα εκμεταλλευτεί, θα ήμουν αλλού - κι όχι σε ένα θέατρο το οποίο τρέχω μόνος μου. Θα είχα κυνηγήσει αλλιώς τη φήμη και τα χρήματα. Τις προάλλες μάλιστα, είχα μια συζήτηση με τον οδοντίατρό μου ο οποίος μου είπε «όλοι σε ξέρουν, δεν υπάρχει κάποιος που δεν σε ξέρει». Και τον ρωτώ «ξέρει το πρόσωπο ή το όνομα μου;». Και μου απαντά «το όνομά σου». Αυτό με έκανε να αισθανθώ ωραιότερα από το αν μου έλεγε πως με ξέρουν οπτικά, άρα επιβραβεύουν την εμφάνισή μου. Και ταιριάζει στην προσπάθειά μου: Γιατί όταν παίζω ένα ρόλο δεν βάζω κάτω τη μανιέρα μου, αλλά ψάχνω να μεταμορφωθώ.\nΕπιμένω: Κοιτάζεσαι στον καθρέφτη και τι λες: Είσαι όμορφος, είσαι άσχημος;\nΛέω πως είμαι εντάξει. Δεν πιστεύω ότι είμαι και το... πρώτο παιδί, αλλά δεν είμαι και ο Κουασιμόδος.\nΑν είχα εκμεταλλευτεί την ομορφιά μου θα είχα κυνηγήσει αλλιώς τη φήμη και τα χρήματα\nΝοιάζεσαι για το φαίνεσθαι;\nΝοιάζομαι για το είναι. Κάνω yoga, γυμνάζομαι, έκοψα το κάπνισμα, προσέχω τη διατροφή μου, πράγματα τα οποία με κατευθύνουν να προστατεύσω το κύτταρό μου. Το κύτταρό μου με απασχολεί πολύ περισσότερο από την εμφάνισή μου.\nΘα άλλαζες κάτι στην εμφάνιση ή στη συμπεριφορά σου;\nΜου αρέσουν τα λάθη. Από εκεί και πέρα, στη συμπεριφορά μου θα ήθελα να είμαι πιο ευαίσθητος σε κάποια πράγματα και πιο αναίσθητος σε κάποια άλλα.\nΣου έχει συμβεί κάποια τεράστια αλλαγή;\nΤις μεγάλες αλλαγές τις φέρνουν οι απώλειες, τα τραγικά γεγονότα. Οπότε, ευτυχώς, όχι.\nΔιανύεις μια ευτυχισμένη φάση της ζωής σου;\nΤην ευτυχία τη νιώθεις όταν σου λείπει. Είναι όπως η υγεία: Οταν είσαι εντάξει θεωρείς το αγαθό της δικό σου. Κι έτσι ευτυχία πιστεύω πως είναι η αποφυγή της δυστυχίας.\nΈχεις αποκτήσει μια κορούλα με την Έλενα Μαυρίδου. Έθελες να γίνεις πατέρας;\nΕννοείται! Με είχα φανταστεί στο ρόλο του πατέρα πριν γίνω πατέρας. Χρειάζομαι, πάντα, να οραματιστώ κάτι πριν μου συμβεί. Έτσι και το παιδί μας το σκεφτόμουν, δεν ήταν «ατύχημα».\nΤι άλλαξε από τη στιγμή που ήρθε η μικρή στη ζωή σου;\nΈχει φύγει παντελώς η αίσθηση της μοναξιάς. Δεν ξέρω τι ακριβώς κερδίζεις με τον ερχομό ενός παιδιού στον κόσμο, αλλά σίγουρα υπάρχει αυτό που χάνεις: Η αίσθηση της μοναξιάς. Τα βράδια που καθόσουν με το τσιγάρο στο στόμα και η σκέψη σου ταξίδευε σε μοναχικές καταστάσεις, πέρασαν ανεπιστρεπτί.\nΜε είχα φανταστεί στο ρόλο του πατέρα πριν γίνω πατέρας\nΤι άλλα συναισθήματα σου έχει προκαλέσει η πατρότητα;\nΌλα τα ανθρώπινα συναισθήματα διογκώνονται πραγματικά. Το συναίσθημα της αγάπης, για παράδειγμα, αυτό που νιώθουμε για τους γονείς μας, περνάει στο παιδί σου. Η αγάπη για το παιδί σου είναι απόλυτη - δεν παίρνει άλλη συζήτηση. Δεν μετράς, δεν ζυγίζεις τα πράγματα όταν σε φωνάζει «μπαμπά». Εκεί μόνο δίνεις. Σίγουρα θα την κακομάθω...\nΑυτή τη ζεστασιά που μεταδίδεις τώρα μιλώντας για την κόρη σου, την έζησες κι εσύ ως παιδί;\nΘα έλεγα πως ναι. Το καλό είναι πως οι γονείς μου ήταν και είναι δεμένοι μεταξύ τους· είναι ακόμα μαζί, κάνουν ταξίδια ως συνταξιούχοι, είναι ακόμα αγαπημένοι, είναι ένα ζευγάρι που συνεχίζει να μοιράζεται. Αυτό το αντιλαμβανόμουν από μικρός, ήμασταν αρκετά ενωμένοι ως οικογένεια - παρότι ναι, οι γονείς μου ήταν οικονομικοί μετανάστες και είχαν ζητήματα επιβίωσης ν' αντιμετωπίσουν. Δεν ήταν ρόδινα τα παιδικά μου χρόνια, αλλά δεν ήταν και τραυματικά.\nΘα ήθελες αυτή την εικόνα, να μεγαλώνεις και να μοιράζεσαι, να τη ζήσεις με την Έλενα;\nΝαι, το έχω οραματιστεί κι αυτό αρκετές στιγμές.\nO Δημήτρης Λάλος είναι καλλιτεχνικός διευθυντής του Tempus Verum - Εν Αθήναις (Ιάκχου 19,Γκάζι, 2103425170).\nΕκεί σκηνοθετεί και τον «Ασχημο» του Μάριους Βον Μαγιενμπουργκ. Η παράσταση κάνει πρεμιέρα στις 13 Δεκεμβρίου.\nΠρωταγωνιστούν οι Θανάσης Δόβρης, Βάσω Καβαλιεράτου, Συμεών Τσακίρης, Μιχάλης Βρεττός


ΝΑ ΑΠΟΦΑΣΙΣΤΕΙ ΚΑΤΕΠΕΙΓΟΥΣΑ ΟΡΙΣΤΙΚΗ ΛΥΣΗ ΓΙΑ ΤΗ ΔΙΑΒΑΣΗ ΤΟΥ ΟΑΕΔ ΚΑΛΑΜΑΤΑΣ - aftodioikisinews.gr\nHome/ΟΤΑ/Πελοπόννησος/ΝΑ ΑΠΟΦΑΣΙΣΤΕΙ ΚΑΤΕΠΕΙΓΟΥΣΑ ΟΡΙΣΤΙΚΗ ΛΥΣΗ ΓΙΑ ΤΗ ΔΙΑΒΑΣΗ ΤΟΥ ΟΑΕΔ ΚΑΛΑΜΑΤΑΣ\nΝΑ ΑΠΟΦΑΣΙΣΤΕΙ ΚΑΤΕΠΕΙΓΟΥΣΑ ΟΡΙΣΤΙΚΗ ΛΥΣΗ ΓΙΑ ΤΗ ΔΙΑΒΑΣΗ ΤΟΥ ΟΑΕΔ ΚΑΛΑΜΑΤΑΣ, ζητά ο επικεφαλής της Αγωνιστικής Συνεργασίας Πελοποννήσου\nΘανάσης Πετράκος και το θέμα να ενταχθεί για συζήτηση στο Περιφερειακό Συμβούλιου της 15ης Δεκεμβρίου 2021\nΗ επιστολή Πετράκου\nΚύριε Πρόεδρε κύριε Περιφερειάρχη\nΓνωρίζετε ασφαλώς ότι ένα ακόμη σοβαρό τροχαίο ατύχημα σημειώθηκε το απόγευμα της Τετάρτης 8/11/2021 στην περιοχή του Ασπροχώματος στο ύψος του ΟΑΕΔ.\nΣυγκεκριμένα μια 21χρονη κοπέλα, σπουδάστρια στις σχολές του ΟΑΕΔ, παρασύρθηκε πεζή από ΙΧ επιβατηγό όχημα με αποτέλεσμα το σοβαρό τραυματισμό της.\nΑξίζει να σημειωθεί ότι ακριβώς στο ίδιο σημείο, πριν από 4 χρόνια, είχε χάσει τη ζωή της μια 23χρονη κοπέλα, όταν είχε παρασυρθεί από αυτοκίνητο, περιμένοντας στη στάση του λεωφορείου.\nΤο νέο αυτό σοβαρό τροχαίο επιβάλει και μας υποχρεώνει να δώσουμε άμεσα οριστική λύση στο μείζον θέμα της οδικής ασφάλειας στο συγκεκριμένο σημείο σε συνεργασία με το Δήμο Καλαμάτας ώστε να μην υπάρξει και νέο ατύχημα .\nΣημειώνουμε ότι η λύση έπρεπε να είχε δοθεί τουλάχιστον από το 2017.\nΠοιός φταίει περισσότερο που δεν δόθηκε λύση από το 2017 , ο Νίκας ή ο Τατούλης ή και οι δύο ας το απαντήσουν οι δύο εμπλεκόμενοι .\nΤο επείγον σήμερα είναι να δοθεί έστω και τώρα λύση αμέσως οριστική και ασφαλής .\nΓια αυτό προτείνουμε να ενταχθεί το θέμα ως κατεπείγον προ Η.Δ. στη συνεδρίαση του ΠΕΣΥΠ την Τετάρτη 15 Δεκεμβρίου με μοναδικό σκοπό να ληφθεί απόφαση και να υλοποιηθεί ταχύτατα και όχι κατά την συνήθη τακτική να παραπεμφθεί στις ελληνικές καλένδες επειδή πάντα φταίει ο Χατζηπετρής και όχι ο έχων την εξουσία.\nΟι προτείνοντες Περιφερειακοί Σύμβουλοι\nΥ.Γ. Ελπίζουμε η πρόταση μας αυτή να γίνει ομοφώνως αποδεκτή από όλες τις συναδέλφισσες και όλους τους συναδέλφους και φυσικά και από τον Περιφερειάρχη.\nκαλαμάτα ΟΑΕΔ περιφεριακό συμβούλιο πελοποννήσου πετράκος θανάσης\nΞεκινάει το έργο της νέας Πλατείας Τυρνάβου\nΟ αντιπεριφερειάρχης Πρωτογενούς Τομέα είχε συνάντηση με την ΚΟΙΝ.Σ.ΕΠ. Μεσσήνης “Γαία”


Αγία Αναστασία η Φαρμακολύτρια - PeloponnisosNews Online\nΑρχική Eπικαιρότητα Αγία Αναστασία η Φαρμακολύτρια\nΟι αγίες Αγάπη, Χιονία και Ειρήνη από τη Θεσσαλονίκη, μαθήτριες της αγίας Αναστασίας της Φαρμακολυτρίας που μαρτύρησαν στην περιοχή της Ξηροκρήνης. Μικρογραφία απο το Μηνολόγιο του Βασιλείου B’.\nΕιδικότερα στη Θεσσαλονίκη, αποτέλεσε τη διδάσκαλο στον Χριστιανισμό για τις τρεις αδελφές Αγάπη, Χιονία και Ειρήνη, που μαρτύρησαν επί Διοκλητιανού στη Θεσσαλονίκη. Πριν το μαρτύριο τους, οι τρεις μαθήτριές της, γνώρισαν την φροντίδα και την αγάπη της, για το λόγο αυτό οι ρωμαϊκές αρχές της πόλης φυλάκισαν και βασάνισαν την Αναστασία σε φυλακή της Θεσσαλονίκης. Είναι μάλιστα πιθανό ότι το όρος στο οποίο τοξεύθηκε από στρατιώτη η τρίτη από τις αδελφές, η αγία Ειρήνη, είναι το όρος όπου σήμερα βρίσκεται η Μονή της Αγίας Αναστασίας στα Βασιλικά Θεσσαλονίκης. Η Αναστασία φρόντισε για τον ενταφιασμό των τιμίων σωμάτων των τριών αδελφών παρθενομαρτύρων. Η μνήμη των εν Θεσσαλονίκη μαθητριών της Αγίας Αναστασίας, τριών αδελφών Αγάπης, Χιονίας και Ειρήνης τιμάται στις 16 Απριλίου. Μάλιστα δύο παλαιοχριστιανικές βασιλικές που βρέθηκαν στην συνοικία Ξηροκρήνη της Θεσσαλονίκης θεωρείται πως συνδεόνται με το μαρτύριο των τριών γυναικών (Παλαιοχριστιανική Βασιλική Ξηροκρήνης και Παλαιοχριστιανική Βασιλική οδού Αγίου Δημητρίου και Λαγκαδά).\nΤο μαρτύριο της Αγίας Αναστασίας.\nΜονές και Ναοί της Αγίας Επεξεργασία\nΗ αγία Αναστασία η Φαρμακολύτρια, εικόνα του 15ου αι.\nΜεσαιωνικός Ναός της Αγίας Αναστασίας της Φαρμακολύτριας υπάρχει κοντά στην περιοχή των Πάνω Πολεμιδιών, στην επαρχία Λεμεσού .\nΠροηγούμενο άρθροΤα επτά μέτρα στήριξης 150.000 επιχειρήσεων το 2021


Μέσα στον καύσωνα «ζεσταίνονται» (ξανά) οι πρόωρες εκλογές – Είναι πολλά τα σημάδια | Kefalonia Magazine\nΑρχική Πολιτική Μέσα στον καύσωνα «ζεσταίνονται» (ξανά) οι πρόωρες εκλογές – Είναι πολλά τα...\nΤις τελευταίες μέρες (του καύσωνα αλλά και πιο πριν) «ζεσταίνεται» ξανά το σενάριο των πρόωρων εκλογών.\nΣαν να μην έφταναν τα μηνύματα που ερχόταν στα δημοσιογραφικά γραφεία, ήρθε και ο φιλοκυβερνητικός αρθρογράφος του liberal.gr, Θανάσης Μαυρίδης, να γράψει ένα κείμενο με τίτλο «Να γιατί θα πάμε σε εκλογές!».\nΑνεξαρτήτως της επιχειρηματολογίας του Θ. Μαυρίδη (τους λόγους που βλέπει εκλογές) αυτό που έχει σημασία είναι ο τίτλος – μήνυμα: Άμεσα εκλογές.\nΗ αλήθεια είναι, βέβαια, ότι το σενάριο για πρόωρες εκλογές δεν είναι καινούργιο. Έχει πέσει αρκετές φορές στο «τραπέζι» του Μεγάρου Μαξίμου. Για να προχωρήσει, όμως, ο σχεδιασμός για κάτι τέτοιο χρειάζεται να υπάρχει έδαφος. Με λοκντάουν (νωρίτερα) κι εκρήξεις κρουσμάτων (τώρα) δεν είναι και εύκολο να πάρει κανείς την τελική απόφαση.\nΤο κυβερνητικό αφήγημα «σκοντάφτει» στη μετάλλαξη Δέλτα\nΤο αφήγημα της κυβέρνησης, πάντως, παραμένει το ίδιο: Αντιμετωπίζουμε τον κορωνοϊό και πάμε για «ανάπτυξη». Το αφήγημα, όμως, «σκοντάφτει» στη μετάλλαξη Δέλτα. Κανείς δεν μπορεί να προβλέψει με βεβαιότητα πώς θα είναι τα πράγματα από τον Σεπτέμβρη, κι ας υπάρχει η ΔΕΘ όπου παραδοσιακά δίνονται υποσχέσεις από τις κυβερνήσεις.\nΝα σημειωθεί ότι αυτοί που προτείνουν (πάλι) πρόωρες εκλογές στον πρωθυπουργό, σύμφωνα με πληροφορίες , μιλούν για την αποφυγή (όσο γίνεται) της φθοράς που ήδη έχει αρχίσει να αυξάνεται για την κυβέρνηση. Να εκμεταλλευτεί ο Κυριάκος Μητσοτάκης, λένε, το «πακέτο» με τη χρηματοδότηση από την ΕΕ και το θέμα της διαχείρισης της πανδημίας θα αντιμετωπιστεί.\nΜέσα σε όλα αυτά, ένας ακόμα λόγος – ένα ακόμα σημάδι – που δείχνει πρόωρες εκλογές είναι το γεγονός πως και ο Αλέξης Τσίπρας, πρόεδρος του ΣΥΡΙΖΑ, και η Φώφη Γεννηματά, επικεφαλής του ΚΙΝΑΛ θα βρίσκονται… εδώ γύρω για διακοπές, έχοντας στο νου τους το ενδεχόμενο πρόωρων εκλογών.\nΕκλογικό κλίμα υπάρχει, άλλωστε, όπως όλοι μπορούμε να αντιληφθούμε.\nΤέλος, ας μην αγνοήσουμε αυτά που έγραφε ο Γ. Παπαχρήστος στα «Νέα» πριν λίγες μέρες: «Όλοι κυβέρνηση και αντιπολίτευση τις ξορκίζουν αλλά τα σημάδια που εμφανίζονται είναι αρκετά δεν λέω πολλά ακόμη αλλά αρκετά».\nΠεριέγραφε, μάλιστα, «τον πανικό που έπεσε προ εβδομάδων μεταξύ των υπουργών, όταν ο διευθυντής του γραφείου του Γρηγόρης Δημητριάδης έφυγε για διακοπές στο τέλος Ιουνίου μέχρι το πρώτο δεκαήμερο του Ιουλίου».\nΠολλοί… φοβήθηκαν στην κυβέρνηση πως έρχονται ή πρόωρες εκλογές ή ανασχηματισμός.\nΠροηγούμενο άρθρο«Καμπανάκι» από Καπραβέλο: Το τείχος ανοσίας των εμβολιασμένων αρχίζει και εξασθενεί (vid)\nΕπόμενο άρθροΚεφαλονιά: Τόπος έλξης επισκεπτών η “τέχνη της παραλίας” του Πόρου! (εικόνες)


Β΄ Εθνική Γυναικών: Σπουδαίο διπλό στην Πάτρα η Νίκη Τραγανού-Η βαθμολογία | Εφημερίδα Πρωινή\nΒ΄ Εθνική Γυναικών: Σπουδαίο διπλό στην Πάτρα η Νίκη Τραγανού-Η βαθμολογία\nΓια την 5η αγωνιστική στον 2ο Όμιλο της Β΄ Εθνικής Γυναικών, τα κορίτσια της Νίκης Τραγανού πέτυχαν σπουδαία νίκη στην Πάτρα επί του Ατρόμητου Ζαρουχλεΐκων με 3-1. Έτσι έφτασαν τις τρεις νίκες σε πέντε αγώνες και στο +6 από την επικίνδυνη ζώνη! Οι «μπλε» του Τραγανού επιβλήθηκαν από τα πρώτα λεπτά και στο 15΄ η Κωστοπούλου άνοιξε το σκορ με εύστοχη εκτέλεση πέναλτι. Στο 30′ η Βλαστού άνοιξε λογαριασμό για φέτος και με κοντινό πλασέ διπλασίασε τα τέρματα για τη Νίκη Τραγανού, με το 0-2 να είναι σκορ ημιχρόνου. Στην επανάληψη ο Ατρόμητος ανέβασε στροφές και μείωσε σε 1-2 με την Μερτη. Προς το τέλος του παιχνιδιού η Χρυσανθακοπούλου με κεφαλιά σφράγισε την νίκη της ηλειακής ομάδας, γράφοντας το 1-3.\nΤα κορίτσια της Νίκης ξεπέρασαν τραυματισμούς και απουσίες, έδειξαν χαρακτήρα και με την ψυχή που δείχνουν σε όλα τα παιχνίδια πήραν αυτό το σημαντικό τρίποντο στην Πάτρα. Επόμενος αντίπαλος ο Πήγασος Θριασίου, εντός έδρας, στις 5 Δεκεμβρίου.\nΑτρόμητος Ζαρουχλεΐκων-Νίκη Τραγανού 1-3\nΔόξα Πηγαδακίων-Ίκαρος Πετρωτού 4-1\nΕθνικός Καλαμάτας-Αμαζόνες Κορινθίας 5-0\nΝέες Ατρομήτου-Πήγασος Θριασίου 2-0\nΝέες Ατρομήτου 28-1 15\nΔόξα Πηγαδακίων 12-4 12\nΠήγασος Θριασίου 7-7 9\nΝίκη Τραγανού 10-15 9\nΊκαρος Πετρωτού 10-16 6\nΕθνικός Καλαμάτας 12-11 6\nΑτρόμητος Ζαρουχλεΐκων 5-15 3\nΑμαζόνες Κορινθίας 0-15 0\nΕπόμενη αγωνιστική (5 /12)\n« Β΄ JOHN DEERE AΘΑΝΑΣΟΥΛΗΣ: Το σκεπτικό της ΕΠΣΗ για το ρεπό\nΠρωταθλήματα Μικτών ΕΠΣ: Όλα ανοιχτά για την συμμετοχή της Ηλείας-Α. Κουλούρης: «Δεν είναι συνετή η διεξαγωγή τους…» »


Βαθμολογία: 8/10Φετος, το 2015, ο Σπύρος Πετρουλάκης ,που τόσο αγαπήθηκε από το "Το Παράθυρο Της Νεφέλης", επέστρεψε πιο ώριμος από ποτέ με ένα δυνατό κοινωνικό μυθιστόρημα, την "Εξομολόγηση" από τις Εκδόσεις Μίνωα.\nΤο 2015, ο Σπύρος Πετρουλάκης ,που τόσο αγαπήθηκε από το "Το Παράθυρο Της Νεφέλης", επέστρεψε πιο ώριμος από ποτέ με ένα δυνατό κοινωνικό μυθιστόρημα, την "Εξομολόγηση" από τις Εκδόσεις Μίνωα.\nΑυτό το ξεχωριστό μυθιστόρημα συνιστά ανατομία του ανθρώπινου πόνου, διαπερνώντας την καρδιά σου για να την οδηγήσει παρέα με τους ήρωές του στην κάθαρση. Η ηρωίδα του, γλυκύτατη και στωική,βλέπει το ψυχικό της κάλλος να γίνεται βορά στην ανθρώπινη κτηνωδία με κάθε δυνατό τρόπο, και από ανυποψίαστη παιδούλα ανδρώνεται με απερίγραπτα μαρτύρια- σφάγιο στο ανθρώπινο μίσος που δε γνωρίζει μέτρο!\nΕν αντιθέσει όμως με το "Παράθυρο",όπου υπερτονίζεται η φιλία κι ο αισθησιασμός, στην "Εξομολόγηση" ο έρωτας προσλαμβάνει μια διάσταση λυρική, τρυφερή σα βάλσαμο στην ψυχή της ηρωίδας και του ίδιου του αναγνώστη, θυμίζοντας την ομορφιά της ζωής!Το βιβλίο του Πετρουλάκη αναβλύζει την αυθεντική, χριστιανική ταπείνωση, που καθιστά τον Πόνο αμόνι ηθικής ανάπλασης και ενσυνάισθησης προς τον κόσμο όλον, αναζητώντας παράλληλα μια αμείλικτη ενίοτε Δικαιοσύνη.


... «ο Αραβας κυκλοφορεί με έναν τριγωνικό στόχο στο μέτωπο, όπως στις στρατιωτικές ασκήσεις».\n... οι ιδιοτελείς φωνές μιας επιστρατευμένης λογικής, τότε έρχεται η σειρά των ποιητών για να μιλήσουν τη γλώσσα της αλήθειας. Απρόσμενοι σύμμαχοι στο εξωτερικό, θύματα υψηλών πιέσεων και ευτελών συμφερόντων, κάνουν τα πάντα για να φιμώσουν κάθε φωνή που καταγγέλλει τα εγκλήματα του Ισραήλ στη Γάζα. Ομως, από το εσωτερικό της χώρας αντηχεί η αδούλωτη φωνή του ισραηλινού ποιητή Γιτζάκ Λαόρ που περιγράφει πώς η πολιορκία της Γάζας έφτασε να γίνει μια ηθική πολιορκία του Ισραήλ. «Με τις διασυνδέσεις που διατηρεί με τα κέντρα εξουσίας σε όλον τον κόσμο, το Ισραήλ είναι σήμερα σε θέση να συνεχίζει την πιο μακροχρόνια στρατιωτική κατοχή στη σύγχρονη εποχή», γράφει ο ποιητής στην ισραηλινή εφημερίδα «Χααρέτζ». «Τα θύματα αυτής της κατοχής, τόσο στη Δυτική Οχθη όσο και στη Λωρίδα της Γάζας, ζουν σε ένα βάναυσο και έκνομο καθεστώς που ελάχιστοι άλλοι λαοί έχουν ζήσει: με αποκλεισμούς, με παιδιά που πεθαίνουν προτού μεγαλώσουν, με μπλόκα στους δρόμους και με αυθαίρετες συλλήψεις από στρατιώτες, με νυχτερινές επιδρομές στα σπίτια από ενόπλους που σπάζουν τις πόρτες και τρομάζουν τα παιδιά. Ολα αυτά είναι καταστροφικά και για εμάς και για τους Παλαιστίνιους. Και συμβαίνουν επειδή το Ισραήλ απολαμβάνει την υποστήριξη της Δύσης».\n... και η διαρπαγή των παλαιστινιακών εδαφών από εβραίους εποίκους απομακρύνει κάθε προοπτική λύσης του προβλήματος, λέει ο Γιτζάκ Λαόρ. Εκτρέφει νέες γενιές παραστρατιωτικών που αφιονίζονται από τα φανατικά κηρύγματα των ραβίνων και νέες γενιές Παλαιστινίων χωρίς καμιά προοπτική ζωής. Στην ισραηλινή δημοκρατία, εν ονόματι της πλειονότητας (6 εκατομμυρίων Εβραίων), είναι επιτρεπτά σχεδόν τα πάντα εις βάρος της μειονότητας (5 εκατομμυρίων, στο Ισραήλ και στα κατεχόμενα εδάφη). Τα μέλη της μειονότητας έχουν το δικαίωμα να ψηφίζουν, αλλά έχουν και υψηλότατη ανεργία. Εχουν περίθαλψη, αλλά η παιδική θνησιμότητα είναι υπερδιπλάσια από όσο μεταξύ των Εβραίων. Η προπαγάνδα και οι εκβιασμοί του Ισραήλ επιδεινώνουν την κατάσταση. «Οσο περισσότερες πιέσεις ασκεί το Ισραήλ στα δυτικά κέντρα εξουσίας, στις χώρες και στα μεγάλα μέσα ενημέρωσης, τόσο θα φουντώνουν οι αντιδράσεις», συνεχίζει ο Λαόρ. «Επειδή το μίσος για την κατοχή και τον ισραηλινό ρατσισμό αναβλύζει από την επίγνωση πως όσα κάνει το Ισραήλ τα κάνει με δυτική χρηματοδότηση, με δυτική βοήθεια και με διασυνδέσεις με τα δυτικά κέντρα εξουσίας. Και το μίσος κατά του Ισραήλ συνταιριάζεται με την αυξανόμενη οργή εναντίον όλου αυτού του συστήματος».\n... παράξενο λοιπόν που ο απάνθρωπος αποκλεισμός της Γάζας μετατρέπεται ολοένα και περισσότερο σε έναν διεθνή ηθικό αποκλεισμό του Ισραήλ, όσο οι πολίτες των άλλων δυτικών χωρών βλέπουν τις κυβερνήσεις τους να μετατρέπονται σε σιωπηρούς ή ηχηρούς συνενόχους στα εγκλήματά του.


Αρχαιολογικό μουσείο Κιμώλου - Aegean Islands\nΚίμωλος Αρχαιολογικό μουσείο Κιμώλου\nΤο Αρχαιολογικό μουσείο της Κιμώλου στεγάζεται σ’ ένα παλιό διώροφο κτίσμα του 19ου αι., ιδιαίτερης αρχιτεκτονικής αξίας. Εγκαινιάστηκε το 2008. Με την προβολή οπτικοακουστικού υλικού και την έκθεση των ευρημάτων, ο επισκέπτης θα μάθει πολλά για την ιστορία του νησιού. Η μόνιμη έκθεση περιλαμβάνει ευρήματα από τα Ελληνικά και από παραδόσεις και περισυλλογές από διάφορες θέσεις του νησιού. Επίσης, αντίγραφα δύο σημαντικών για την ιστορία του νησιού ψηφισμάτων (τα πρωτότυπα βρίσκονται σε άλλα μουσεία). Τα εκθέματα του Μουσείου αποδεικνύουν ότι η Κίμωλος έχει «παρελθόν» πολλών χιλιάδων χρόνων και πιστοποιούν ότι η ανθρώπινη παρουσία και δραστηριότητα στο νησί ξεκινά από τους προϊστορικούς χρόνους, την Ύστερη Νεολιθική Περίοδο.\nΕντυπωσιακό και άξιο αναφοράς είναι το κρυστάλλινο, διαφανές δάπεδο πάνω στο οποίο μπορείτε να περπατήσετε και από κάτω υπάρχει αναπαράσταση αρχαίας ταφής, έτσι όπως βρέθηκε κατά την ανασκαφή της.\nΤο Αρχαιολογικό μουσείο βρίσκεται στο Χωριό απέναντι από το Μητροπολιτικό Ναό της Παναγίας Οδηγήτριας.\nΏρες επισκέψεων 08:30-15:00, εκτός Δευτέρας\n+30 22870 51291


12 tips που θα κάνουν τα γεύματά σου πιο υγιεινά | Παραδοσιακό Καράτε\nΟμολογουμένως, στα πλάνα των περισσότερων από εμάς, υπάρχουν και τα μεγαλεπήβολα σχέδια για μία μόνιμη διατροφή που θα είναι άκρως υγιει...\nΟμολογουμένως, στα πλάνα των περισσότερων από εμάς, υπάρχουν και τα μεγαλεπήβολα σχέδια για μία μόνιμη διατροφή που θα είναι άκρως υγιεινή, και θα μας καταστήσει ικανές, τόσο να είμαστε πιο υγιείς, όσο και να έχουμε την απώλεια βάρους και λίπους που επιθυμούμε. Ωστόσο, τις περισσότερες φορές κάτι τέτοιο μοιάζει από δύσκολο έως ακατόρθωτο, μιας και στο μυαλό μας έχουμε μία καθ'όλα αυστηρή διατροφή, που θα μας κάνει να στερηθούμε τα αγαπημένα μας γεύματα, με αποτέλεσμα να οδηγηθούμε τελικά, με μαθηματική ακρίβεια, στην απόλυτη καταστροφή.\nΕίτε το πρόβλημά σου είναι ο χρόνος που πρέπει να αφιερώσεις σε μία υγιεινή διατροφή, είτε η έλλειψη ικανότητάς σου να ακολουθήσεις ένα πολύ αυστηρό διατροφικό πρόγραμμα, εμείς σου έχουμε τα tips που θα σε βοηθήσουν να το κάνεις χωρίς καν να το καταλάβεις.\nΙδού 12 πανεύκολοι τρόποι, για να κάνεις ένα προς ένα τα γεύματά σου άκρως υγιεινά!\nΠρόσθεσε αυγά στο πρωινό σου: Αντί των κλασικών πια δημητριακών, προτίμησε το πρώτο γεύμα της μέρας σου να περιέχει δύο αυγά. Η πρωτεΐνη τους θα σε χορτάσει και θα σε κάνει να μην νιώσεις το στομάχι σου άδειο, σχεδόν μέχρι το μεσημεριανό σου.\nΧρησιμοποίησε μπαχαρικά και μυρωδικά: Το αλάτι περιέχει νάτριο και προκαλεί κατακράτηση υγρών, πράγμα που δεν σε βοηθά στην υιοθέτηση μίας σωστής και υγιεινής διατροφής. Φρόντισε λοιπόν να το περιορίσεις και να δώσεις νόστιμη γεύση στα γεύματά σου, χρησιμοποιώντας περισσότερα μπαχαρικά και μυρωδικά που βοηθούν στην καλύτερη λειτουργία του οργανισμού σου.\nΒάλε το γιαούρτι στη διατροφή σου: Το γιαούρτι με γεύσεις φρούτων περιέχει μεγάλη ποσότητα ζάχαρης και χρωστικές ουσίες. Προτίμησε να συνοδεύεις λοιπόν το γιαούρτι σου με φρέσκα φρούτα, που δίνουν τέλεια γεύση και είναι πλούσια σε θρεπτικά συστατικά και βιταμίνες.\nΔώσε βάση στο είδος των δημητριακών: Αν δεν μπορείς να αντικαταστήσεις το πρωινό σου γεύμα με κάτι άλλο, πέρα από τα δημητριακά, φρόντισε αυτά να αποτελούνται από νιφάδες ολικής αλέσεως και όχι καλαμποκιού, μιας και είναι πλουσιότερες σε θρεπτικά συστατικά.\nΠροτίμησε τα προϊόντα ολικής αλέσεως: Το ψωμί και τα μακαρόνια κατέχουν ένα μεγάλο μέρος του διατροφικού μας προγράμματος. Οπότε η συμβολή τους στην υγεία του οργανισμού μας είναι, όπως καταλαβαίνεις, τεράστια. Προτίμησε να τα καταναλώνεις σε μορφή ολικής αλέσεως, μιας και δεν περιέχουν ζάχαρη, έχουν περισσότερες φυτικές ίνες αλλά και είναι πλούσια σε βιταμίνες!\nΠροτίμησε κρέας αντί αλλαντικών: Τα αλλαντικά και τα επεξεργασμένα κρέατα δεν είναι η πιο υγιεινή επιλογή για τη διατροφή σου. Αντικατάστησέ τα με γαλοπούλα, κοτόπουλο ή φιλέτο στις σαλάτες και στα γεύματά σου.\nΚατανάλωσε έξυπνα σνακς: Το χούμους είναι μία τέλεια επιλογή για τα σνακ σου, μιας και είναι πλούσιο σε φυτικές ίνες και θρεπτικά συστατικά. Δοκίμασέ το με στικς λαχανικών, όπως καρότα, πιπεριές και αγγούρι. Ένας συνδυασμός άκρως υγιεινός, με ελάχιστες θερμίδες και πολλές βιταμίνες.\nΜέτρησε τις μερίδες σου: Η υπερκατανάλωση των τροφίμων δεν σε βοηθά σε καμία περίπτωση στην ακολούθηση μιας προσεγμένης διατροφής. Για το λόγο αυτό, περιόρισε και μέτρησε τις μερίδες σου και απόφυγε να γεμίζεις το πιάτο σου ανεξέλεγκτα και να τρως μέχρι απλά να... σκάσεις.\nΦάε σωστά την πίτσα σου: Εντάξει, το γνωρίζουμε καλά πως είναι δύσκολο να αποφύγεις το junk food μερικές μέρες, που σε πιάνει ακατάπαυστη λαιμαργία -άνθρωποι είμαστε τελοσπάντων! Φρόντισε ωστόσο, όταν παραγγέλνεις πίτσα, που όλοι λατρεύουμε, να την προτιμάς με λεπτή ζύμη και να αποφεύγεις τις εκδοχές της που περιέχουν πληθώρα αλλαντικών, μιας και σε διαφορετική περίπτωση αποτελεί μία «βόμβα» θερμίδων.\nΦτιάξε σως από αβοκάντο: Η μαγιονέζα και όλες οι παρεμφερείς με αυτήν σάλτσες, μπορεί να είναι νόστιμες, όμως παράλληλα είναι πλούσιες σε λιπαρά και θερμίδες. Φτιάξε λοιπόν τη δική σου υγιεινή σως, που θα συνοδεύει τα γεύματά σου, αποτελούμενη από λαχανικά ή φρούτα. Μία τέλεια επιλογή είναι το αβοκάντο, που είναι λιπαρό όμως άκρως υγιεινό.\nΨήσε αντί να τηγανίζεις: Είναι γνωστό σε όλους πως τα τηγανητά είναι άκρως ανθυγιεινά για τον οργανισμό σου, μιας και είναι πλούσια σε κακά και τρανς λιπαρά, με αποτέλεσμα η διαδικασία αυτή μαγειρέματος να αποτελεί μία από τις χειρότερες επιλογές. Προτίμησε να ψήνεις τα κρέατα, τις πατάτες αλλά και τα λαχανικά σου.\nBreak New 5022542865817995359


Δημοσκόπηση MRB : Πρόσωπο της χρονιάς ο Κυριάκος Μητσοτάκης | Newspepper\nΔημοσκόπηση MRB : Πρόσωπο της χρονιάς ο Κυριάκος Μητσοτάκης\nΗ εναλλαγή στην εξουσία και η επικράτηση της Νέας Δηµοκρατίας του Κυριάκου Μητσοτάκη έφεραν ανατροπή και στα πρόσωπα της χρονιάς, µε τους Ελληνες και τις Ελληνίδες να ψηφίζουν πλέον εκτός από πολιτικούς, τους Στέφανο Τσιτσιπά και Γιάννη Αντετοκούνµπο.\nΗ θριαµβευτική χρονιά του Στ. Τσιτσιπά, η άνοδός του στην έκτη θέση της παγκόσµιας κατάταξης στο τένις και η λάµψη του άστρου του Γ. Αντετοκούνµπο στον µαγικό κόσµο του ΝΒΑ εδραίωσαν τους δύο νέους στην καρδιά των Ελλήνων, φέρνοντας για πρώτη φορά τα τελευταία χρόνια δύο αθλητές στα πρόσωπα της χρονιάς.\nΌσον αφορά τα πρόσωπα του 2019, πρώτος με ποσοστό 26% αναδείχθηκε ο Πρωθυπουργός Κυριάκος Μητσοτάκης, δεύτερος ο πρόεδρος του ΣΥΡΙΖΑ Αλέξης Τσίπρας με 17,6%, τρίτος ο Στ. Τσιτσιπάς με 10,8% και τέταρτος ο Γ. Αντετοκούνμπο με 5,5%. Αξιοσημείωτο είναι και το γεγονός ότι στην πέμπτη θέση βρίσκονται ο Πρόεδρος της Ελληνικής Δημοκρατίας Προκόπης Παυλόπουλος και ο Πρόεδρος της Τουρκικής Δημοκρατίας Ρετζέπ Ταγίπ Ερντογάν με 3,9%, ενώ ακολουθεί η πρόεδρος του Κινήματος Αλλαγής Φώφη Γεννηματά με 3,1%.\nΓια το 2020 οι Ελληνες και οι Ελληνίδες εξακολουθούν να τρέφουν υψηλότατες προσδοκίες για το πρόσωπο του Πρωθυπουργού, με τον Κυρ. Μητσοτάκη να εκτιμάται ότι θα είναι το πρόσωπο του 2020 σε ποσοστό 25,6%. Δεύτερος στο ίδιο ερώτημα είναι ο πρόεδρος του ΣΥΡΙΖΑ Αλ. Τσίπρας (8,2%) και ακολουθούν ο Στ. Τσιτσιπάς (7,5%), ο Ερντογάν (6,2%), ο Πρόεδρος των ΗΠΑ Ντόναλντ Τραμπ (3,9%) και ο Βλαντιμίρ Πούτιν (3,4%).\nΝέα Σμύρνη: Ταυτοποιήθηκε ο άνδρας που έριξε τον αστυνομικό από τη μηχανή\nΗ ΕΛ.ΑΣ. έχει ταυτοποιήσει και αναζητεί τον άνδρα, στον οποίο έχει δοθεί το προσωνύμιο...\nΔεδομένος θα πρέπει να θεωρείται ο ανασχηματισμός της κυβέρνησης. Η κυβέρνηση του Κυριάκου Μητσοτάκη...\nΗ ελληνοτουρκική κρίση και το δεύτερο κύμα του κορωνοϊού στην Ελλάδα, άλλαξαν όπως ήταν...\nΑ. Μέρκελ, Μ. Ομπάμα, Χ. Κλίντον, Μπ. Μακρόν με… μώλωπες στο πρόσωπο\nΠρησμένα και μελανιασμένα φιγουράρουν (και σοκάρουν) στους δρόμους του Μιλάνου, τα πρόσωπα της Άνγκελα...\nΠροηγούμενο άρθροΣτην παρουσίαση της νέας ομάδας ΔΙ.ΑΣ. ο Μητσοτάκης\nΕπόμενο άρθροΣυναγερμός για ακυβέρνητο ιστιοφόρο στον Σαρωνικό


Κυνήγι και Racoon - Racoon\nΑρχική σελίδα / Blog / Κυνήγι και Racoon\nΔημοσιεύθηκε την 11 Σεπτεμβρίου, 2019 16 Σεπτεμβρίου, 2019 από Konstantinos — Σχολιάστε\nΚυνήγι και Racoon\nΌπως όλοι γνωρίζουμε το κυνήγι είναι ένα πολύ δημοφιλές σπορ. Σε κάθε αρχή της κυνηγετικής περιόδου οι κυνηγοί προετοιμάζονται πυρετωδώς για την νέα κυνηγετική σεζόν.Πληρώνουν την άδεια , ετοιμάζουν τα όπλα τους και τους σκύλους τους και περιμένουν με ανυπομονησία το ρεπό από την εργασία τους.\nΠοια σχέση θα μπορούσε να έχει ένα online marketplace όπως το Racoon με ένα τόσο δημοφιλές άθλημα όσο το κυνήγι;\nTo Racoon είναι το μοναδικό ελληνικό Marketplace όπου οι φίλοι μας οι κυνηγοί μπορούν να πουλήσουν οτιδήποτε από το κυνηγετικό τους όπλο επειδή απλά θέλουν να αγοράσουν καινούριο μέχρι την θήκη για τα φυσίγγια , το ορειβατικά τους υποδήματα , φυσίγγια που δεν θέλουν και οτιδήποτε άλλο.\nΤο Racoon προσφέρει στους κυνηγούς μία εύχρηστη πλατφόρμα για να πουλήσουν γρήγορα και εύκολα οτιδήποτε θελήσουν.\nΜην ξεχνάμε και την εφαρμογή για android κινητά wcfm store manager που θα βρείτε στο google play για όποιον θέλει να χρησιμοποιήσει μόνο το κινητό του και να χειρίζεται τα προϊόντα του μόνο από το κινητό.\nΗ διαδικασία είναι πολύ απλή και απαιτεί μόνο την εγγραφή σας στο racoon.gr απλά πατώντας στον σύνδεσμο εγγραφή πωλητή.\nΣτη συνέχεια επιβεβαιώνετε το e-mail σας και δίνεται τα στοιχεία username, password, store url στην εφαρμογή.\nΘα βρείτε το store url στην γραμμή διεύθυνσης πατώντας το κατάστημα σας.\nΓια παράδειγμα για τον πωλητή kosta barka η διεύθυνση του καταστήματος που θα πρέπει να δώσει στην εφαρμογή είναι : https://www.racoon.gr/store/kb/.\nΓια οποιαδήποτε απορία μπορείτε να επικοινωνήσετε με το τμήμα υποστήριξης στο e-mail: [email protected]\nΠροηγούμενο άρθρο: Μεταχειρισμένα Έπιπλα\nΕπόμενο άρθρο: Θάλασσα & Ψάρεμα